title: Luhta

text: Pensaikkoluhdat ovat tavallisesti pajukkoisia. Avoluhdilla puolestaan vallitsevia kasvilajeja ovat muun muassa osmankäämi, järviruoko ja kaislat. Kun puhutaan "järvenrantakaislikosta", kyseessä onkin yleensä järviruokovaltainen luhta.


title: Luhta

text: Sekä pensaikko- että avoluhdat ovat linnuston kannalta erittäin tärkeitä alueilta. Puustoiset luhdat, joissa on paljon leppä- ja koivulahopuustoa, voivat olla pikkutikan tai valkoselkätikan elinympäristöjä. Rantaluhdat voivat lisäksi toimia vesistöjen suojavyöhykkeenä, joka voi pidättää hakkuuaukealta, ojitusalueelta tai pellolta valuvia humusaineita ja ravinteita. Luonnontilaiset tai luonnontilaisen kaltaiset luhdat lasketaan metsälain tarkoittamiin arvokkaisiin elinympäristöihin. Niiden suojeluun pätevät samat perusperiaatteet kuin reheviin korpiin ja lettoihin. Maaperän muokkaaminen ja ojittaminen on metsälain nojalla kiellettyä.


title: Luhta

text: Perinteisessä maataloudessa luhdalla on tarkoitettu avoluhtaa, jolta on tehty heinää. Puustoisesta luhdasta on perinteisesti käytetty muita nimiä, kuten vataja tai rantalepikko. Heinäntekoon käytetyt luhdat ovat lähes kokonaan hävinneet maan eteläosista kuivatuksen, järvenlaskujen sekä jokien ruoppaamisen ja oikaisun takia.


title: Brooke Burns

text: Brooke Elizabeth Burns (s. 15. maaliskuuta 1978, Dallas, Texas) on yhdysvaltalainen näyttelijä, joka parhaiten tunnetaan roolistaan televisiosarjassa "Baywatch". Burns on esiintynyt myös lukuisissa muissa televisiosarjoissa, kuten "Ally McBealissä".


title: Brooke Burns

text: Burns oli naimisissa näyttelijä Julian McMahonin kanssa vuosina 1999–2001 ja heillä on yksi lapsi Madison (s. 2000). Burns kihlautui näyttelijä Bruce Williksen kanssa vuonna 2003, mutta kihlaus päättyi eroon pitkän etäisyyden vuoksi vuonna 2004. Nykyään Burns on seurustellut vuodesta 2007 lähtien Dominic Purcellin kanssa.


title: Brooke Burns

text: Burns mursi niskansa sukellusonnettomuudessa vuonna 2005, mutta on toipunut onnettomuudesta hyvin.


title: Etelä-Afrikan Grand Prix 1969

text: Etelä-Afrikan Grand Prix 1969 oli Formula 1 -sarjan osakilpailu, joka ajettiin 1. maaliskuuta 1969 Kyalamin radalla. Kilpailu oli kauden ensimmäinen, ja sen voitti Jackie Stewart.


title: Espanjan Grand Prix 1969

text: Espanjan Grand Prix 1969 oli Formula 1 -sarjan osakilpailu, joka ajettiin 4. toukokuuta 1969 Circuit de Montjuïc -radalla. Kilpailun voitti Jackie Stewart. Ensimmäistä kertaa voittaja voitti toiseksi ajaneen kahdella kierroksella. Toisen kerran näin kävi Australian Grand Prix'ssa 1995.


title: Monacon Grand Prix 1969

text: Monacon Grand Prix 1969 oli Formula 1 -sarjan osakilpailu, joka ajettiin 18. toukokuuta 1969 Monacon katuradalla. Kilpailun voitti Graham Hill, jolle voitto oli kauden ensimmäinen.


title: Hollannin Grand Prix 1969

text: Hollannin Grand Prix 1969 oli Formula 1 -sarjan osakilpailu, joka ajettiin 21. kesäkuuta 1969 Zandvoortin radalla. Kilpailun voitti Jackie Stewart, jolle voitto oli kauden kolmas.


title: Britannian Grand Prix 1969

text: Britannian Grand Prix 1969 oli Formula 1 -sarjan osakilpailu, joka ajettiin 19. heinäkuuta 1969 Silverstonen radalla. Kilpailun voitti Jackie Stewart, jolle voitto oli kauden viides.


title: Saksan Grand Prix 1969

text: Saksan Grand Prix 1969 oli Formula 1 -sarjan osakilpailu, joka ajettiin 3. elokuuta 1969 Nürburgringin. Kilpailun voitti belgialainen Jacky Ickx, jolle voitto oli kauden ensimmäinen.


title: Saksan Grand Prix 1969

text: Osallistujien lisäämiseksi Formula 2 -autoja osallistui kilpailuun. Kaksi kilpailua käytiin samaan aikaan, mutta Formula 2 -osallistujat (tuloksissa keltaisella) eivät taistelleet F1-pisteistä.


title: Saksan Grand Prix 1969

text: Harjoituksissa sattuneen Gerhard Mitterin onnettomuuden seurauksena muut BMW-kuljettajat ja Hans Herrmann vetäytyivät kilpailusta.


title: Italian Grand Prix 1969

text: Italian Grand Prix 1969 oli Formula 1 -sarjan osakilpailu, joka ajettiin 7. syyskuuta 1969 Monzan radalla. Kilpailun voitti Jackie Stewart, jolle voitto oli jo kauden kuudes. Ensimmäisen ja neljännen auton ero oli vain 0,19 sekuntia. Ero on pienin 1-2-3-4 välinen ero F1-historiassa.


title: Kanadan Grand Prix 1969

text: Kanadan Grand Prix 1969 oli Formula 1 -sarjan osakilpailu, joka ajettiin 20. syyskuuta 1969 Mosport Park -radalla. Kilpailun voitti Jacky Ickx, jolle voitto oli kauden toinen.


title: Yhdysvaltain Grand Prix 1969

text: Yhdysvaltain Grand Prix 1969 oli Formula 1 -sarjan osakilpailu, joka ajettiin 5. lokakuuta 1969 Watkins Glenin radalla. Kilpailun voitti itävaltalainen Jochen Rindt, jolle voitto oli kauden ja koko uran ensimmäinen.


title: Meksikon Grand Prix 1969

text: Meksikon Grand Prix 1969 oli Formula 1 -sarjan osakilpailu, joka ajettiin 19. lokakuuta 1969 Autódromo Hermanos Rodríguez -radalla. Kilpailu oli kauden ja 1960-luvun viimeinen. Sen voitti uusiseelantilainen Denny Hulme.


title: Olympiarenkaat

text: Olympiarenkaat on olympialaisten symboli, joka koostuu viidestä toisiinsa ketjumaisesti yhdistyvästä renkaasta (sininen, keltainen, musta, vihreä ja punainen) valkoisella pohjalla. Renkaat voidaan esittää myös yksivärisinä. Renkaat esiintyvät olympialipussa.


title: Olympiarenkaat

text: Renkaiden symboliikkaa on tulkittu eri tavoin, mutta Kansainvälisen olympiakomitean mukaan olympiarenkaat ilmaisevat olympialiikkeen toimintaa, ja ne edustavat maailman viittä maanosaa ja olympialaisiin eri puolilta maailmaa kokoontuvia urheilijoita.


title: Olympiarenkaat

text: Muita tulkintoja ovat olleet muun muassa:


title: Olympiarenkaat

text: Olympialipun kuusi väriä (renkaiden värit ja valkoinen pohja) edustavat maailman kansoja, sillä vähintään yksi lipun väreistä esiintyy kaikissa maailman valtioiden lipuissa.


title: Olympiarenkaat

text: Pariisissa vuonna 1914 järjestetty Kansainvälisen olympiakomitean kongressi päätti ottaa olympiarenkaat olympialiikkeen symboliksi. Paroni de Coubertin ilmoitti suunnitelleensa symbolin 20. olympialaisiin. Hän kirjoitti viiden toisiinsa linkittyvän renkaan viittaavan ihmiskunnan yhtenäisyyteen: ”Tämä on todella kansainvälinen tunnus.”


title: Olympiarenkaat

text: Olympiarenkaat vihittiin käyttöön kesäkuussa 1914. Myöhemmin samassa kuussa Itävallan kruununprinssi Frans Ferdinand ja hänen vaimonsa Sophie murhattiin Sarajevossa, ja siitä seurasi ensimmäisen maailmansodan syttyminen. Olympiarenkaista on sittemmin tullut yksi maailman tunnistettavimmista tunnuksista ja rauhan symboli.


title: Olympiarenkaat

text: Urheiluhistorioitsija Karl Lennatzin mukaan olympiarenkaita luodessaan de Coubertinia saattoi innoittaa Dunlop-renkaiden mainos. Noihin aikoihin paroni oli tutkiskellut tarkkaan aikakauslehteä, jossa oli kuvituksena viisi polkupyörän rengasta.


title: Olympiarenkaat

text: Tunnuksen käyttö alkoi yleistyä vuoden 1936 Berliinin olympialaisia edeltävänä aikana. Järjestelytoimikunnan puheenjohtaja Carl Diem halusi soihdunkantoseremonian alkavan Delfoista. Hän teetti sinne merkkikiven, jonka sivuun on kaiverrettu olympiarenkaat. Toisen tiedon mukaan olympiarenkaat kaiverrettiin kiveen Leni Riefenstahlin elokuvan "Olympia" lavastusta varten. Natsit halusivat uskotella olympialaisten symbolin ilmestyneen Delfoin sumusta.


title: Olympiarenkaat

text: Kivi kaiverruksineen jäi paikalleen. Tutkiessaan vuonna 1984 Kreikassa arkeologisten kaivausten paikkaa urheiluhistorioitsija Robert Barney kumartui sitomaan kengännauhaa ja huomasi sään pieksemässä kivessä viisi toisiinsa linkittyvää rengasta. Olympialaisiin erikoistunut Barney uskoi törmänneensä läpimurtoon, ja näin syntyi uskomus, jonka mukaan tunnus oli ollut jo osa antiikin olympialaisia.


title: Moesia

text: Moesia oli Rooman valtakunnan provinssi nykyisen Serbian ja Bulgarian alueilla. Pohjoisessa provinssin rajana oli Tonava. Provinssissa asui etupäässä traakialaisia ja illyrialaisia. Nimensä provinssi oli saanut siellä asuneen traakialaisen moesi-heimon mukaan.


title: Moesia

text: Moesiasta tuli provinssi Augustuksen aikana. Aluksi Moesiaa hallitsi legaatti. Domitianus jakoi Moesian kahtia luoden sen länsiosasta Moesia Superiorin ja itäosasta Moesia Inferiorin. Sen jälkeen kun roomalaiset luopuivat Daciasta Aurelianus muodosti Moesian keskiosasta "Dacia Aureliani" -nimisen provinssin. Diocletianus erotti vuonna 284 Dardanian omaksi provinssikseen. Diocletianus nimesi myös "Moesia Superiorin" uudelleen "Moesia Primaksi" ja jakoi Moesia Inferiorin kahtia "Moesia Secundaksi" ja "Scythia Minoriksi".


title: Moesia

text: Vuonna 376 keisari Valens salli goottien asettua asumaan Moesiaan, ja heistä käytetään nimitystä mesogootit. 600-luvulla slaavit valtasivat Moesian ja perustivat Bulgarian ja Serbian.


title: Kuuloliitto

text: Kuuloliitto (aikaisempi nimi Kuulonhuoltoliitto) on huonokuuloisten, kuuroutuneiden sekä tinnituksesta kärsivien kansalais- ja kuntoutusjärjestö. Liitto on perustettu vuonna 1930, ja sillä on 86 jäsenyhdistystä. Jäseniä yhdistyksissä on noin 16 000 (tilanne vuoden 2016 lopussa). Toimintansa liitto rahoittaa mm. STEAn tuella.


title: Kuuloliitto

text: Liiton keskustoimisto sijaitsee Valkeassa talossa Helsingissä.


title: Kuuloliitto

text: Liiton uudet säännöt hyväksyttiin vuoden 2008 syksyllä liittokokouksessa. Samalla päätettiin nimenmuutoksesta. Kuuloliitto ry otettiin nimenä käyttöön tammikuussa 2009 nimen Kuulonhuoltoliitto ry tilalle.


title: Kuuloliitto

text: Liiton puheenjohtaja kaudella 2018–2020 on Jouni Aalto ja varapuheenjohtajana Antero Penttinen.


title: Harold Lockwood (vanhempi)

text: Harold A. Lockwood (12. huhtikuuta 1887 Newark, Yhdysvallat – 19. lokakuuta 1918 New York) oli 1910-luvun yhdysvaltalainen mykkäelokuvien näyttelijä.


title: Harold Lockwood (vanhempi)

text: Lockwood esiintyi usein yhdessä näyttelijä May Allisonin kanssa, jonka kanssa hän oli mukana yli 25 elokuvassa ensimmäisen maailmansodan aikana.


title: Harold Lockwood (vanhempi)

text: Lockwood esiintyi muun muassa D. W. Griffithin elokuvassa "Suvaitsemattomuus" vuonna 1916. Hän kuoli 31-vuotiaana espanjantautiin, joka levisi siihen aikaan maailmalla pandemiana.


title: Harold Lockwood (vanhempi)

text: Hänen poikansa on näyttelijä Harold Lockwood (nuorempi) (s. 1908).


title: Gerard van Honthorst

text: Gerard van Honthorst (myös Gerrit van Honthorst, Gherardo della Notte, 1590–1656) oli hollantilainen taidemaalari, joka oli kotoisin Utrechtista. Hän opiskeli Italiassa vuosina 1610–1614. Tämän jälkeen hän palasi Hollantiin ja perusti Utrechtiin oman koulun, josta tuli hyvin suosittu. Vuonna 1623 hän toimi kiltansa johtajana. Vuonna 1637 hän muutti Haagiin hovimaalariksi.


title: Gerard van Honthorst

text: Van Honthorstilla oli tapana muuttaa kaikki kohtaukset sijoittumaan yöhön.


title: Kääpiöbullterrieri

text: Kääpiöbullterrieri () on bullterrierin pienempi muunnos. Kokoaan lukuun ottamatta se on täysin bullterrierin kaltainen.


title: Kääpiöbullterrieri

text:
Kääpiöbullterrieri on vankkarakenteinen ja lihaksikas terrieri, jolla on lyhyt, tiheä turkki. Rodun tunnusomaisin piirre on sen pää, joka on edestä katsottuna munanmuotoinen. Sivulta katsottuna kääpiöbullterrieri otsa kaartuu tasaisesti kuonoa kohti. Päälaki on miltei tasainen. Myös silmät ovat erikoiset: pienet, tummat ja kolmionmuotoiset. Ruumiinrakenne on vankka ja pyöreä, hartiat ovat lihaksikkaat ja rintakehä leveä. Lyhyttä ja tyvestä paksua häntää kääpiöbullterrieri kantaa vaakasuorassa. Kääpiöbullterrierin säkäkorkeus on alle 35,5 cm, painorajaa ei ole. sopusuhtaisuus on tärkeää.
Bullterriereillä hyväksytään varsin monenlaiset väriyhdistelmät. Täysin valkoinen on ehkäpä tunnetuin väri, mutta valkoisillakin koirilla saa olla päässä laikkuja. Kirjavilla koirilla valkoista pitäisi olla vähemmän kuin värillisiä alueita. Värejä ovat esimerkiksi juovikas (brindle), kolmivärinen (tricolor), punainen ja fawn eli kellertävän ruskea. Sinistä ja maksanruskeaa ei hyväksytä. Yhdysvaltalainen American Kennel Club asettaa kahdesta muuten samanveroisesta yksilöstä etusijalle brindlen koiran, samoin FCI:n ja siten myös Suomen Kennelliiton rotumääritelmä. Yhdistyneessä kuningaskunnassa sen sijaan suositaan valkoista vastaavassa tilanteessa.


title: Kääpiöbullterrieri

text: Bullterrierit ovat ystävällisiä ja iloisia, sekä erittäin lapsirakkaita, mutta usein itsepäisiä koiria. Ne ovat fyysisesti vahvoja mutta myös älykkäitä, joten ne tarvitsevat monipuolisesti virikkeitä. Taistelukoirataustansa vuoksi kääpiöbullterrieri on kehitetty todella rohkeaksi ja päättäväiseksi roduksi. Samasta syystä se saattaa vastata sille esitettyyn haasteeseen, vaikka on yleensä rauhallinen eikä itse koskaan käyttäydy hyökkäävästi . Bullterrierit saattavat olla riitaisia toisten koirien kanssa. Bullterrierit rakastavat ihmisten seuraa, eikä niitä pitäisi jättää pitkiksi ajoiksi yksin.


title: Kääpiöbullterrieri

text: Kääpiöbullterrieri ei ole erityisen miellyttämishaluinen rotu, joten sen kouluttaminen ei ole aina ihan yksinkertaista. Omistajalta vaaditaan kärsivällisyyttä ja päättäväisyyttä: kouluttaminen onnistuu vahvistamalla toivottua käyttäytymistä palkitsemisen avulla. Siksi rotua ei suositella ensimmäiseksi koiraksi. Bullterrieri sietää kipua hyvin.


title: Kääpiöbullterrieri

text: Rotu kehittyi Englannissa alun perin taistelukoiriksi jalostetuista roduista. Bullterrierin kantarotu on sukupuuttoon kuollut mutta sittemmin uudelleen luotu vanhaenglanninbulldoggi (Old English Bulldog), jota risteytettiin eri terrierirotuihin. Näin luotiin uusi rotu, jota kutsuttiin nimellä Bull and Terrier. Valkoisen bullterrierin luoja oli irlantilaissyntyinen James Hinks, joka alkoi määrätietoisesti jalostaa Bull and Terrier -tyyppisistä koirista valkoista, ruumiinrakenteeltaan symmetrisempää rotua. Hän kutsui valkoisia koiriaan bullterriereiksi erotukseksi Bull and Terrier -rodusta.


title: Kääpiöbullterrieri

text: Bullterrierin jalostuksessa käytettiin todennäköisesti useita koirarotuja, muun muassa dalmatiankoiraa. Vuoden 1860 tienoilla rotu oli hajonnut kahteen haaraan: puhtaanvalkoiseksi bullterrieriksi ja värillisiksi muodoiksi, joista myöhemmin kehittyi staffordshirenbullterrieri. Bullterrierille ominainen pään muoto kehittyi vasta 1900-luvulla, eikä tiedetä, mitä rotuja jalostuksessa käytettiin sen aikaansaamiseksi.


title: Kääpiöbullterrieri

text: Kääpiöbullterrierien yleisimpiä perinnöllisiä vikoja ovat munuaissairaudet, sydänviat, polvien luksaatiot ja kuurous. Kuuroutta esiintyy etenkin täysin valkoisilla koirilla. Kääpiöbullterriereillä esiintyy PLL-silmäsairautta, jota ei esiinny standardikokoisilla bullterriereillä ollenkaan.Koiran PLL statuksen voi määrittää siihen kehitetyn geenitestin avulla. Ihoallergiat ovat melko yleinen ongelma: allergisen reaktion voi laukaista esimerkiksi hyönteisen purema. Bullterrieri vaatii liikuntaa ja tekemistä, mutta kasvuvaiheessa sitä ei saisi rasittaa liiaksi. Rotu on myös ahne ruualle, joten ylipainoa voi kertyä ellei koiran syömistä tarkkailla.


title: Dale Hunter

text: Dale Hunter (s. 31. heinäkuuta 1960, Petrolia, Kanada) on kanadalainen jääkiekkoilija ja jääkiekkovalmentaja. Hän pelasi hyökkääjänä 1407 NHL-ottelua Quebec Nordiquesissa, Washington Capitalsissa ja Colorado Avalanchessa. Hunter muistetaan parhaiten liigan jäähytilaston kakkossijasta ja siitä, että hän ei koskaan voittanut Stanley Cupia. Lähimmäksi hän pääsi vuonna 1998, kun Capitals pelasi finaaleissa häviten Detroit Red Wingsille. Pelaajauransa jälkeen Hunter jatkoi valmentajana. Hän valmensi 2001–2011 OHL-seura London Knightsia. Marraskuussa 2011 Hunterista tuli Washington Capitalsin väliaikainen päävalmentaja kauden loppuun. Tämän jälkeen hän palasi takaisin osa-omistamansa OHL-seuran päävalmentajaksi ja presidentiksi.


title: Bongo

text: Bongo ("Tragelaphus eurycerus") on afrikkalainen nautaeläinlaji, joka elää sademetsissä.


title: Bongo

text: Bongo on 170–250 cm:n pituinen ja painaa 240–400 kg. Sen ruskeassa turkissa on 14–15 kellertävän vaaleaa poikkijuovaa. Lisäksi bongolla on päässä ja kaulassa valkoisia laikkuja ja viiruja. Kummallakin sukupuolella on sarvet, mutta uroksella ne ovat isommat, jopa 80 cm pitkät. Bongon lyyramaisesti kaartuvat sarvet ovat tyypilliset kierteissarviantilooppien suvulle. Muista suvun lajeista bongo eroaa kuitenkin niin paljon, että se on sijoitettu omaan alasukuunsa "Boocerus".


title: Bongo

text: Bongon laaja levinneisyys ulottuu Guinea-Bissausta Keniaan keskisessä Afrikassa. Ugandan, Togon ja Beninin kannat ovat häviämässä tai hävinneet.


title: Bongo

text: Bongo elää yleensä pareittain tai pienissä ryhmissä. Se on hyvin arka, eikä sen elintavoista tiedetä vielä paljoakaan. Bongot viihtyvät jokien varsilla kasvavissa bambutiheiköissä tai sellaisten vesistöjen läheisyydessä, joiden laitamilla on tiheä kasvillisuus. Ravinto koostuu hedelmistä, lehdistä ja ruohoista. Naaras synnyttää yhdeksän kuukauden kantoajan jälkeen yhden vasan, jota se hoitaa kuusi kuukautta. Bongo tulee sukukypsäksi 20 kuukauden ikäisenä ja voi elää 19 vuotta.


title: Bongo

text: Bongo ei toistaiseksi ole uhanalainen vaikka on monilla alueilla harvinaistunut tai hävinnyt. Laji luokitellaan silmälläpidettäväksi ja sen Ghanassa elävä alalaji kuuluu CITES-sopimuksen liitteeseen 3.


title: Norkys Batista

text: Norkys Yelitza Batista Villaroel (s. 30. elokuuta 1977 Caracas) on venezuelalainen missi, näyttelijä ja malli.


title: Norkys Batista

text: Norkys Batista syntyi Caracasissa 30. elokuuta 1977 kolmantena yhteensä kahdeksasta lapsesta Luis Oswaldo Batistalle ja Migdals Villarroelille. Hän eli lapsuutensa ja nuoruutensa El Ciprés de Las Adjuntas -kaupunginosassa lounaisessa Caracasissa.


title: Norkys Batista

text: Batista aloitti uransa mallina eri ohjelmissa ja mainoksissa. Julkisuuteen hän nousi sijoituttuaan ensimmäiseksi perintöprinsessaksi vuoden 1999 Miss Venezuela -kilpailussa. Hänelle myönnettiin erikoismaininnat parhaasta hymystä ("la mejor sonrisa") sekä kuvauksellisuudesta ("miss fotogénica"). Vuonna 2000 Batista voitti kauneuskilpailut Miss Atlántico Internacional ja Miss Latina Internacional. Lisäksi hän osallistui kilpailuihin Reinado Internacional del Café 2000 (semifinalisti) ja Miss Mesoamérica 2000 (1. perintöprinsessa).


title: Norkys Batista

text: Vuonna 2002 Batista tarjottiin sivuosaa telenovelassa "Juana la Virgen" (Ihmeiden aika). Samana vuonna hän näytteli telenovelassa "Mi Gorda Bella" (Tuhkimotarina) Chiquinquirá Lorenzin roolin. Tuhkimotarinan jälkeen Batista näytteli RCTV:n telenovelissa "Estrambótica Anastasia" (2004), "Amor a palos" (2005) ja "La Trepadora" (2008), Telemundon telenovelassa "Flor Salvaje" (2011) sekä viimeisimpänä Venevisiónin telenovelissa "Mi ex me tiene ganas" (2012) ja "De todas maneras Rosa" (2013).


title: Norkys Batista

text: Lokakuussa 2014 Batista kertoi aloittavansa vuoden 2015 alussa Panamassa telenovelan "Una Maid en Paitilla" kuvaukset.


title: Norkys Batista

text: Batista on julkaissut kaksi kalenteria (2004 ja 2006) sekä vuonna 2013 oman uimapukumalliston.


title: Norkys Batista

text: Batista meni naimisiin managerinsa Leonardo Luttingerin kanssa Caracasissa 3. toukokuuta 2003. Suhde päättyi avioeroon vuonna 2010. Heillä on liitosta yksi yhteinen lapsi, 20. tammikuuta 2006 syntynyt poika.


title: Adam Oates

text: Adam Oates (s. 27. elokuuta 1962 Weston, Ontario, Kanada) on uransa päättänyt kanadalainen jääkiekkoilija ja jääkiekkovalmentaja.


title: Adam Oates

text: Oatesia ei ikinä varattu NHL:ään, vaan hän teki Detroit Red Wingsin kanssa sopimuksen vapaana pelaajana kesällä 1985. Detroitista matka jatkui St. Louis Bluesiin, jossa hänet tunnettiin Brett Hullin tutkaparina. Hän pelasi NHL:ssä vuosina 1985–2004 kaikkiaan 1 337 ottelua. Hän pelasi Stanley Cupin loppuotteluissa kahtena kautena, vuonna 1998, jolloin hänen edustamansa Washington Capitals hävisi Detroit Red Wingsille, ja vuonna 2003, jolloin hänen edustamansa Mighty Ducks of Anaheim hävisi New Jersey Devilsille. Oates on yksi maineikkaimmista pelaajista, jotka eivät ole voittaneet NHL:n mestaruutta. Oates pelasi uransa aikana yhteensä seitsemässä NHL-seurassa.


title: Adam Oates

text: Oates on toiminut pelaajauransa jälkeen jääkiekkovalmentajana. Hän toimi kauden 2009–2010 NHL-seura Tampa Bay Lightningin apuvalmentajana ja vuodet 2010–2012 samassa tehtävässä New Jersey Devilsissä. Kaudella 2011–2012 Devils ylsi Stanley Cup -finaaleihin asti. Kesällä 2012 Oates palkattiin Washington Capitalsin päävalmentajaksi. Samana päivänä ilmoitettiin, että hänet valitaan joulukuussa Hockey Hall of Fameen.


title: Nobatia

text: Nobatia oli keskiaikainen kristitty kuningaskunta Pohjois-Nubiassa. Se perustettiin mahdollisesti vuoden 297 tienoilla ja omaksui varhain koptilaisen kristinuskon. Vuonna 701 Nobatia liittyi tuntemattomista syistä Mukurraan. Se on voinut tosin tapahtua jo ennen vuoden 652 muslimihyökkäystä, sillä arabi-lähteet puhuvat vain yhdestä kristitystä valtiosta alueella. Nobatia säilytti kuitenkin jonkinlaisen autonomian, ja jotkut arabi-lähteet kutsuvat valtakuntaa "Mukurran ja Nobatian kuningaskunnaksi", mikä voi viitata kaksoismonarkiaan.


title: Nobatia

text: Nobatia oli Nubian osista lähinnä Egyptiä ja oli siksi kovimman arabialaistumisen ja islamilaistumisen paineen alaisena. Viimeiset osat kristittyä Nobatiaa kuuluivat Dotawon kuningaskuntaan kunnes Sennarin sulttaanikunta valloitti sen vuonna 1504.


title: Tilintarkastuslaki

text: Tilintarkastuslaki on laki, joka säätelee tilintarkastusta. Suomessa tilintarkastuslaki on ollut vuodesta 1995. Euroopan unionin alueella tilintarkastuksesta säädetään tilintarkastusdirektiivissä.


title: Tilintarkastuslaki

text: Suomessa uusi laki tuli voimaan 1. heinäkuuta 2007. Asunto-osakeyhtiöissä ja yhdistyksissä voi eräissä tapauksissa tarkastuksen tehdä toiminnantarkastaja.


title: Formula 1 -kausi 1970

text: Formula 1 -kausi 1970 oli 21. Formula 1 -kausi. Se alkoi 7. maaliskuuta ja päättyi 25. lokakuuta 1970 13:n kilpailun jälkeen. Kuljettajien mestaruuden voitti Jochen Rindt, ja valmistajien mestaruuden Lotus. Rindt kuoli Italian Grand Prix'n harjoituksissa Monzassa, joten hän voitti mestaruuden "postuumisti" kuolemansa jälkeen. Hän on ainoa, joka on näin tehnyt.


title: Formula 1 -kausi 1970

text: Uusia talleja kaudelle 1970 olivat March, Surtees, Tyrrell ja Bellasi.


title: Formula 1 -kausi 1970

text: Merkittävää oli, että kolminkertainen maailmanmestari Jack Brabham lopetti ajamisen kauden jälkeen.


title: Formula 1 -kausi 1970

text: Goodyear toimitti ensimmäistä kertaa Formuloihin sliksirenkaita eli renkaita, joissa ei ollut uria.


title: Alwa

text: Alwa (myös "Alwah", "Alodia") oli kaupunki ja valtio nykyisen Sudanin alueella. Se oli eteläisin Nubian kolmesta kristitystä kuningaskunnasta. Kaksi muuta olivat Nobatia ja Mukurra pohjoisessa.


title: Alwa

text: Meroen kuningaskuntaan kuulunut Alwa mainitaan ensimmäisen kerran vuonna 431 eaa. Sen uskotaan tarkoittaneen Valkoisen-Niilin ja Atbaran välistä aluetta. Kreikkalaiset historioitsijat kutsuivat sitä Meroen saareksi. Alwan kaupunki se sijaitsi Niilin itärannalla Atbaran suun eteläpuolella. Arkeologisissa kaivaukset sieltä on löydetty palatsien, temppelien, asuinrakennusten ja nekropolien jäänteitä, joista vanhimmat ovat 700–800-luvuilta eaa. Valtion nimenä Alwa esiintyy 500-luvun egyptiläisissa asiakirjoissa. Sen pohjoisraja oli Niilin viidennellä kataraktilla ja eteläraja Valkoisen-Niilin ja Sinisen-Niilin välisen Geziran alueen eteläpuolella.


title: Alwa

text: Aluksi Alwa oli Meroen kuningaskunnan jäänne, joka oli säilyttänyt alkuperäisen väestönsä, ylimystönsä ja hallitustapansa. Sillä oli yhteyksiä Aksumiin, Nobatiaan ja Egyptiin. Suhteet Mukurraan olivat vihamieliset. Varhaisella keskiajalla Alwa oli Nubian valtioista mahtavin. Sen kulttuuri kehittyi etupäässä afrikkalaisten perinteiden pohjalta.


title: Alwa

text: Bysanttilainen lähetyssaarnaaja Longinus kastoi Alwan kuninkaan vuonna 580. Maan kristillinen hiippakunta toimi Aleksandrian patriarkan alaisuudessa. Pääkaupunki siirrettiin 700–800-lukujen vaihteessa Sobaan nykyisen Khartumin lähelle. 800-luvun alussa kuningas Johannes yhdisti Alwan ja Nubian. Yhtenäisen Nubian hajottua 1200-luvulla Alwaa johtivat omat hallitsijat. Arabit valloittivat maan 1400-luvun lopussa. Kristinusko säilyi siellä 1500-luvulle saakka.


title: Uura

text: Uura () on kylä ja maalaiskunta Murmanskin alueen Kuolan piirissä Venäjällä. Se sijaitsee syvälle Muurmannin rannikkoon työntyvän Uuravuonon perukassa 63 kilometriä Kuolan kaupungista pohjoiseen. Asukkaita on 708 henkeä (vuonna 2010).


title: Uura

text: Uuran kunnan pinta-ala on 506,22 neliökilometriä. Se rajoittuu idässä Aleksandrovskin suljettuun kaupunkipiirikuntaan, etelässä Kuolan piirin Mežduretšjen ja Tuuloman kuntiin, lännessä Vidjajevon ja Zaozjorskin suljettuihin kaupunkipiirikuntiin sekä pohjoisessa Barentsinmeren Muotkavuonoon. Pinta-alasta 10,8 % on vesistöjä, 9,0 % teollisuus-, sotilas- tai muuta erityisaluetta, 2,1 % metsää ja 76,9 % määrittelemätöntä ”reserviä”. Kunta on kokonaisuudessaan ulkomaalaisilta rajoitettua aluetta. Šalim-, Jeretik sekä Bolšoi ja Malyi Arski -saaret kuuluvat rajavyöhykkeeseen.


title: Uura

text: Kunta sijaitsee tundra- ja metsätundravyöhykkeiden rajalla. Lounaisosassa on taigametsää. Alueella virtaavat Uurajoki (ven. "Ura"), Uritsa ja Tšan-Rutšei. Seudulla on paljon pieniä jokia ja puroja sekä järviä. Hyötykaivannaisiin kuuluvat hiekka, sora ja savi.


title: Uura

text: Uuran kylä on nykyisin kunnan ainoa asutuskeskus. Kunnan alueella aiemmin sijainneita, 2000-luvulla lakkautettuja asutuksia olivat Majak Pikšujev, Port Vladimir ja Majak Vyjevnavolok.


title: Uura

text: Uura on alkujaan kuolansuomalainen kalastajakylä. Kylä syntyi 1800-luvun lopulla, kun sinne muutti Suomesta, etupäästä Kainuusta ja Pohjois-Suomesta, väestöä nälkävuosia pakoon. Jäämeri tarjosi kalaa ja lisäksi Venäjän tsaari tarjosi avustusta ennen miltei asumattoman Kuolan asuttamista varten. Uudisasukkaiden oli kuitenkin otettava vastaan Venäjän kansalaisuus, koska alue ei kuulunut Suomen suuriruhtinaskuntaan.


title: Uura

text: 1920-luvulla alueelle muutti lisää suomalaisia Suomesta ja Karjalan neuvostotasavallasta, jotka olivat etupäässä sisällissodan seurauksena paenneita punaisia tai sosialismiin uskoneita amerikansuomalaisia. Kylässä oli suomenkielinen kansakoulu 1930-luvun puoliväliin asti, kunnes opetus siirrettiin Bieloihin. Kalastus oli tärkeää ja kylässä toimikin Tarmo-niminen kalastuskolhoosi. Tarmo-kolhoosin nimi johdettiin tarmokkaisiksi tunnettujen miesten perustamasta kalastusarttelista. Uuran kylän osia olivat Alakenttä, Yläkenttä, Ryssänkenttä, Hyppölänmäki ja Hietaniemi.


title: Uura

text: Kuolansuomalaisten olot heikentyivät oleellisesti 1930-luvun aikana. Pahimmat Stalinin vainot ulottuivat vuosina 1937–1938 myös Uuraan. Pelko ja epätietoisuus lamauttivat yhteishengen ja yritteliäisyyden. Murmannin rannikko alkoi olla Neuvostoliitolle tärkeä strategisesti, ja niin ollen alueen ei-venäläistä väestöä pidettiin uhkana. Kylä tyhjennettiinkin lopullisesti vuoden 1940 kesällä ja alueen väestö siirrettiin joko vastaperustettuun Karjalais-Suomalaiseen neuvostotasavaltaan tai kauemmaksi Uralille.


title: Uura

text: Uurassa ovat viettäneet lapsuutensa Petroskoin suomalaisen teatterin entinen näyttelijä Orvo Björninen ja sortavalainen Unto-Ilmari Kemppainen. Sven Lokka on kirjoittanut Uuran suomalaisten vaiheista kaunokirjallisen kuvauksen "Missä on muuttolinnun kotimaa" (1999).


title: Uura

text: Kylä tuhoutui saksalaisten pommituksissa toisen maailmansodan aikana. Se perustettiin uudelleen vuonna 1949, jolloin seudulle saapui uudisasukkaita Luoteis-Venäjältä. Uudelleen perustettu kalastuskolhoosi Energija harjoitti kalastusta jopa Afrikan rannikolla ja sai mainetta taloudellisen menestyksensä ansiosta.


title: Uura

text: Uuraan johtaa Pietarin, Murmanskin ja Norjan rajan väliseltä M18-valtatieltä haarautuva maantie.


title: Uura

text: Seudun pääelinkeino on kalastus. Uurassa toimii kalastusyritys Energija, joka harjoittaa myös karjanhoitoa. Kislajagubassa on vuorovesivoimalaitos.


title: Uura

text: Kylän palveluihin kuuluvat keskikoulu, kulttuuritalo, kirjasto, lääkintäasema, posti, pankki, kahvila ja joukko kauppoja.


title: Uura

text: Kunnan alueella sijaitsee Tšan-Rutšein neoliittikautinen asuinpaikka ja muita arkeologisia kohteita sekä joukko toisen maailmansodan muistomerkkejä. Kulttuuriperintökohteisiin voidaan lukea myös vuonna 1968 rakennettu ja vuonna 2006 laajennettu Kislajaguban vuorovesivoimalaitos, joka on lajissaan ensimmäinen Venäjällä. Matkailijoita houkuttelevat seudun retkeily-, kalastus- ja metsästysmahdollisuudet.


title: Armoton (sarjakuvahahmo)

text: Armoton on fiktiivinen henkilö ja superrikollinen Marvel Comicsin sarjakuvissa. Ainutlaatuisen luonteensa ja tappavien ansojensa ansiosta hänestä tuli yksi suosituimmista rikollisista Marvelin sarjakuvissa ja hän on esiintynyt useissa eri lehdissä. Vaikka Armoton esiintyy ainoastaan hetken tarinoissa, ollen yleensä ainoastaan vieraileva vihollinen, hän on taistellut useapia sankareita vastaan, kuin useat muut superroistot. Hän ei ole kuitenkaan kertaakaan onnistunut voittamaan yhtäkään heistä. Armottoman ensiesiintyminen tapahtui "Marvel Team-Up" -lehden numerossa 65 (1978). Hahmon loivat Chris Claremont ja John Byrne.


title: Armoton (sarjakuvahahmo)

text: Suomessa Armoton esiintyi ensimmäisen kerran "Hämähäkkimies Special II" -julkaisun toisessa numerossa (1989).


title: Mauno Jokipii

text: Mauno Olavi Jokipii (21. elokuuta 1924 Helsinki – 2. tammikuuta 2007 Jyväskylä) oli suomalainen historiantutkija, Jyväskylän yliopiston historian professori ja saman yliopiston historian laitoksen perustaja. Jokipii oli kansainvälisesti tunnettu toisen maailmansodan tutkija ja tuottelias tutkija ja kirjoittaja, jonka johdolla Jyväskylän yliopistossa kehitettiin etenkin paikallishistorian tutkimusta. Toisen maailmansodan ja 1900-luvun Suomen ohella Jokipii tutki myös 1600-luvun Suomea ja Suomen varhaisinta keskiaikaa.


title: Mauno Jokipii

text: Mauno Jokipiin vanhemmat olivat teologian tohtori Aapeli Erhard Jokipii ja Frida Josefina Winter. Hän pääsi ylioppilaaksi 1943 ja valmistui Helsingin yliopistosta filosofian kandidaatiksi 1948, maisteriksi 1950, lisensiaatiksi 1956 ja tohtoriksi 1957.


title: Einar Schadewitz

text: Einar Schadewitz (1. lokakuuta 1917 Juva – 10. helmikuuta 1981 Hamina) oli suomalainen sotilas ja Mannerheim-ristin ritari numero 110. Jalkaväkirykmentti 7:ssä joukkueen varajohtajana toiminut Schadewitz nimitettiin ritariksi 10. helmikuuta 1943. Nimityshetkellä hän oli sotilasarvoltaan ylikersantti.


title: Einar Schadewitz

text: Schadewitz suoritti asevelvollisuuden Jääkäripataljoona 3:ssa Mikkelissä. Hän taisteli talvisodassa JP 3:n riveissä Karjalankannaksella. Jatkosotaan Schadewitz lähti kersanttina palvellen Jalkaväkirykmentti 7:n kolmannen pataljoonan (III/JR 7) jääkärijoukkueen varajohtajana. Sodan aikana hän toimi myös mainitun joukkueen johtajana osoittaen ritarinimityksen perusteluissa mainittua rohkeutta, päättäväisyyttä ja peräänantamatonta taistelutahtoa.


title: Einar Schadewitz

text: Summan Munasuon taistelussa helmikuussa 1940 Schadewitz hyppäsi vihollisen panssarivaunun tornin päälle yrittäen avata puukollaan torniluukkua. Luukku ei auennut, joten hän koputti luukkua käsikranaatilla saadakseen vihollisen avaamaan sen. Vihollinen raottikin luukkua jolloin Schadewitz heitti viritetyn käsikranaatin vaunun sisään. Tilanteen jälkeen Schadewitzilta kysyttiin mitä hän oli vaunun päällä huutanut. Schadewitz ei muistanut itsekään huutoaan, mutta sanoi kuitenkin kysyjälle: "Ymmärsihän se savoa. Huusin sille, että avvoo iivana, tiällä kuolema kolokuttaa".


title: Einar Schadewitz

text: Sotien jälkeen Schadewitz toimi puolustusvoimien palveluksessa vuoteen 1967 asti, jolloin hän erosi vakinaisesta palveluksesta. Hän palveli koulutusaliupseerina Jalkaväkirykmentti 9:ssä 1946–1952, Jääkäripataljoona 3:ssa 1952–1957 ja Kymen Jääkäripataljoonassa 1957–1966 sekä komppanianvääpelinä Kymen Jääkäripataljoonassa 1966–1967. Erottuaan vakinaisesta palveluksesta Schadewitz työskenteli varastonhoitajana Haminan satamalaitoksella 1967–1980.


title: S/S Von Döbeln

text: S/S Von Döbeln oli Wasa Ångfartygs AB:n ja Suomen höyrylaivaosakeyhtiön matkustajahöyrylaiva, joka liitettiin ensimmäisessä maailmansodassa Venäjän keisarikunnan laivastoon ja toisessa maailmansodassa Suomen laivastoon.


title: S/S Von Döbeln

text: Wasa Ångfartygs AB rakennutti aluksen Tukholmassa W. Lindbergin telakalla vuonna 1876.


title: S/S Von Döbeln

text: "S/S von Döbelniksi" ristityn aluksen pituus oli 55,46 metriä, leveys 7,96 metriä ja syväys 3,96 metriä. Laivan vetoisuus oli 666 bruttorekisteritonnia (413 nettorekisteritonnia) ja nopeus oli vuoteen 1929 9,5 solmua ja sen jälkeen 11 solmua. Laivassa oli 1876–1929 yksi 450 hevosvoiman kaksisylinterinen kompoundihöyrykone ja vuosina 1929–1954 2 kaksisylinteristä kompoundihöyrykonetta joiden kummankin teho oli 300 hevosvoimaa. Hyttipaikkoja oli 64 I luokassa ja 18 II luokassa.


title: S/S Von Döbeln

text: Alus kuljetti matkustajia ja rahtia Tornion ja Pietarin välisellä reitillä, kunnes Wasa Ångfartygs AB myytiin Suomen Höyrylaiva Oylle 13. huhtikuuta 1892 ja alus, joka oli tuolloin Turun ja Tukholman liikenteessä, sen mukana. "Von Döbeln" kulki pääasiassa Tukholma-Suomi-Pietari -linjalla.


title: S/S Von Döbeln

text: Ensimmäisen maailmansodan alkaessa alus oli Pietarissa. Se pakko-otettiin Venäjän keisarikunnan laivastolle 21. syyskuuta 1914. "Von Döbeln" muutettiin miinanraivaajaksi, jolloin se aseistettiin kahdella konekiväärillä. Alus nimettiin miinanraivaaja No. 2:ksi (Tralstsik). Venäläisten lähdettyä Helsingistä 13. huhtikuuta 1918 laiva jäi satamaan. Se palasi sitten takaisin SHO:n haltuun. Maailmansodan jälkeen laiva kulki Suomen ja Tukholman väliä. "Von Döbelniin" vaihdettiin vuonna 1929 kone sekä höyrykattilat "S/S Torneåsta".


title: S/S Von Döbeln

text: Suomen merivoimat osti vuonna 1940 aluksen tilattujen moottoritorpedoveneiden emälaivaksi, missä tehtävässä se oli koko sodan ajan itäisellä Suomenlahdella. Alusta ja siihen tukeutuneita moottoritorpedoveneitä vastaan hyökkäsi 25. toukokuuta 1943 Teikarissa seitsemän Neuvostoliiton ilmavoimien lentokonetta, jolloin "Von Döbelnin" lähistölle osuneista pommeista osui alukseen toistasataa sirpaletta haittaamatta aluksen toimintaa. Hyökkäyksessä haavoittui ainoastaan kolme miehistönjäsentä.


title: S/S Von Döbeln

text: Sodan jälkeen alus oli miinanraivaajienemälaivana raivauskauden loppuun eli vuoteen 1954 asti. Helsingin romuliike romutti aluksen Pansiossa vuonna 1954. Erikoisuutena kerrotaan, että hyttien sisustusta purettaessa laudoitusten sisältä löytyi kieltolain ajalta peräisin ollut avaamaton konjakkipullo.


title: Luv’

text: Luv’ on eräs 1970-luvun menestyneimpiä alankomaisia tyttöyhtyeitä. Ryhmän perusti tuottaja Hans van Hemert. Yhdessä säveltäjä Piet Souerin ja manageri Han Meijerin kanssa he kirjoittivat kappaleen "My Man", jonka jälkeen valittiin kolme naista, punatukkainen José Houbee, blondi Marga Scheide ja brunette Patty Brard, joista muodostettiin Luv'. Kappaleesta muodostui hitti sekä Alankomaissa että Belgiassa.


title: Luv’

text: Vuonna 1977 televisio-ohjelmaan nimeltä Waldolala tarvittiin tunnuslaulu ja Luv' äänitti kappaleen "U.O. me (you owe me)" josta tuli heidän seuraava hittinsä. Sitä seurasi "You're the Greatest Lover" josta tuli heidän ensimmäinen ykköshittinsä ja heistä tuli eräs kotimaansa suosituimmista yhtyeistä.


title: Luv’

text: Yhtye saavutti menestystä myös Sveitsissä, Englannissa, Saksassa ja Ranskassa. He äänittivät kolmannen albuminsa myös espanjaksi ja siitä tulikin menestys Espanjassa.


title: Luv’

text: Patty Brard jätti yhtyeen 1980 ja hänen tilalleen tuli Ria Tielsch. Uusi ryhmä ei kuitenkaan menestynyt enää yhtä hyvin ja yhtye lakkautettiin. 1980- ja 1990-lukujen vaihteessa yhtye yritti comebackia mutta menestys jäi vaisuksi. 2005 ryhmä aloitti jälleen toimintansa.


title: Formula 1 -kausi 1971

text: Formula 1 -kausi 1971 oli 22. Formula 1 -kausi. Se alkoi 6. maaliskuuta ja päättyi 3. lokakuuta 1971 11:n kilpailun jälkeen. Kuljettajien mestaruuden voitti Jackie Stewart, ja valmistajien mestaruuden Tyrrell.


title: Ruusuritari

text: Ruusuritari () on Richard Straussin kolminäytöksinen ooppera, joka sai ensi-iltansa vuonna 1911 Dresdenin "Hofoperissa". Teos oli säveltäjän aikaisempia oopperoita kuten Salomea ja Elektraa harmonioiltaan perinteisempi ja siitä tuli suurmenestys. Se kuuluu yhä maailman eniten esitettyihin oopperoihin. Straussin Ruusuritari oli aikansa menestyksekkäin näyttämöteos.


title: Ruusuritari

text: Ruusuritarissa Strauss palaa Elektran osittaisesta atonaalisuudesta perinteiseen sointi- ja harmoniakuvaan. Kuuluisan hopearuusun sointivärin salaisuus on kolmen huilun ja kolmen sooloviulun, harpun ja celestan soittama korkea melodisista duurisoinnuista koostuva teema. Strauss käyttää oopperassaan kolme kertaa valsseja paroni Ochsin yhteydessä. Myös viittauksia Mozartin musiikkiin on löydetty. Myös nopeat tunteiden vaihtelut muistuttavat Mozartin oopperoita. Kolmannen näytöksen trioa pidetään yhtenä Straussin kauneimmista sävellyksistä. Säveltäjän toivomuksesta se soi hänen hautajaisissaan.


title: Ruusuritari

text: Wien, Maria Teresian ensimmäisten hallitusvuosien aikana noin vuonna 1750.I Näytös


title: Ruusuritari

text: Nuoren ja komean Octavianin ja marsalkattaren aamuinen syleily keskeytyy odottamattoman vieraan saapuessa. Ruhtinattaren maalaisserkku Ochs von Lerchenau on löytänyt itselleen uuden morsiusehdokkaan ja tarvitsisi nyt nuorukaisen, joka suorittaisi kosinnan paronin puolesta. Octavian on valepukeutunut kauniiksi sisäköksi ja saa heti paronin huomion. Marsalkatar ehdottaa Octaviania paronin palvelukseen. Marsalkattaren aamuvastaanotto alkaa. Paikalle saapuu kaikenlaista väkeä. Ruhtinatar jää yksin huoneeseensa. Ruhtinatar huomaa oman maallisen katoavaisuuden merkityksen. Octavian ei ymmärrä rakastajattarensa tuntemuksia.


title: Ruusuritari

text: II Näytös


title: Ruusuritari

text: Faninalin palatsissa odotetaan ruususeremonian alkamista. Ruusuritari Octavian tulee ojentamaan hopearuusun paronin rakastetulle, Faninalin tyttärelle Sophielle ja samalla lumoutuu tämän kauneudesta. Sophien mielestä paroni käyttäytyy sopimattomasti ja hakee turvaa Octavianin luota. Nuoret syleilevät toisiaan. Paroni Ochs haastaa Octavianin kaksintaisteluun. Taistelussa paroni saa pienen haavan, mutta tekee siitä suuren numeron. Octavian häädetään ja Faninal määrää tyttärensä Sophien paronin vaimoksi. Valepukuinen sisäkkö-Octavian on keksinyt juonen Sophien pelastamiseksi. Paroni saa Octavianin kutsun tapaamiseen. Paroni menee ansaan ja uneksii uusista lemmenseikkailuista valssin tahdissa.


title: Ruusuritari

text: III Näytös


title: Ruusuritari

text: Majatalossa valmistellaan tapaamista. Octavian ilmestyy paikalle sisäköksi pukeutuneena ja varoo menemästä liian lähelle paronia, jottei paljastaisi itseään. Octavian on lähettänyt Faninalille viestin, jotta tämä saisi sulhasen kiinni itse teossa. Faninal saapuu ja näkee Ochsin todellisen luonteen ja peruuttaa häät. Ruhtinatar saapuu ja älyää tilanteen. Hän päästää irti Octavianista eikä asetu vastustamaan kahden nuoren rakastavaista liittoa.


title: Natalia Barbu

text: Natalia Barbu (s. 22. elokuuta 1979 Bălți) on moldovalainen poplaulaja. Hänet valittiin edustamaan maataan Eurovision laulukilpailuun 2007 kappaleella "Fight", ja hän sijoittui finaalissa kymmenenneksi 109 pisteellä. Barbusta tuli maansa kolmas euroviisuedustaja. Maan aiemmat osallistumiskerrat olivat vuosina 2005 ja 2006.


title: Natalia Barbu

text: Barbu on julkaissut muun muassa singlen "Ingerul meu" (Enkelini), joka pysyi Romanian Top 100 -listalla yksitoista viikkoa.


title: Natalia Barbu

text: 11. kesäkuuta 2011 hän meni naimisiin miljonääri Toni Sotan kanssa. Heillä on poika Victor (s. 24. joulukuuta 2011).Natalia antoi Wikipedialle haastattelun:


title: Naamionäytelmä

text: Naamionäytelmä oli juhlava hoviviihteen muoto, joka oli suosittua 1500–1600-lukujen eurooppalaisissa hoveissa. Naamionäytelmiin kuului musiikkia, tanssia, laulua ja näyteltyjä osuuksia. Oli myös tavallista, että naamionäytelmissä esiintyi ammattimuusikoiden ja -näyttelijöiden lisäksi hoviväkeä ja kuninkaallisia.


title: Manilla

text: Manilla (manilahamppu, abaca) ("Musa textilis") on monivuotinen banaanikasveihin kuuluva trooppinen kasvi. Manillakuidut saadaan rungon ympärillä olevista lehtitupista murskaamalla ja kaapimalla irti. Manilahamppu on kotoisin Filippiineiltä, jossa sitä vielä pääasiallisesti viljellään.


title: Manilla

text: Manilla on luonnonkuiduista vahvin. Se on karkeaa, mutta hyvin taipuisaa. Kuitu on väriltään kellertävä. Manillaa käytetään köysien ja purjehdustarvikkeiden raaka-aineena, sillä se kestää merivettä paremmin kuin sisali ja hamppu, eikä ime itseensä vettä yhtä paljon, joten se ei myöskään homehdu tai mätäne niin helposti kuin muut kuidut. Lisäksi manilla on hyvin kevyt kuitu. Se on jopa 20 % kevyempää kuin hamppu. Manilla kutistuu voimakkaasti kastuessaan.


title: Holden Nova

text: Holden Nova on Holdenin vuosina 1989–1996 valmistama alemman keskiluokan automalli, joka oli uudelleennimetty Toyota Corolla. Se korvasi mallistossa Holden Astran, joka puolestaan perustui Nissan Pulsariin. Novan seuraajaksi tuli uusi Astra, joka oli sama auto kuin Euroopassa myytävä Opel Astra.


title: Holden Nova

text: Holdenin ja Nissanin välinen yhteistyö päättyi vuonna 1989, jonka seurauksena Nissan Pulsariin perustuvan Holden Astran valmistus lopetettiin. Holden solmi uuden yhteistyösopimuksen Toyotan kanssa, ja näin alkoi Corolla (E90) -malliin perustuvan Holden Novan valmistus. Korimalleina olivat neliovinen sedan ja viisiovinen hatchback. Farmaria ja kolmiovista hatchbackia ei ollut Corollasta poiketen mallivalikoimassa.


title: Holden Nova

text: Syksyllä 1991 Nova koki pienen kasvojenkohotuksen, jonka yhteydessä koritunnukseksi vaihtui LF.


title: Holden Nova

text: Toisen sukupolven Nova esiteltiin vuonna 1994, ja se perustui Corolla (E100) -malliin.


title: Lahti–Kouvola-rata

text: Lahti–Kouvola-radalla tarkoitetaan Suomen rataverkkoon kuuluvaa rataosaa, joka alkaa Lahdesta ja päättyy Kouvolaan. Rataosuus, joka koko matkaltaan kulkee Salpausselän päällä, on osa vuonna 1870 valmistunutta Riihimäki–Pietari-rataa. Sen pituus on 61,4 kilometriä, se on sähköistetty ja kaksiraiteinen. Radan kautta kulkee kaikki Helsingistä Savon ja Karjalan radoille menevä liikenne (lukuun ottamatta muutamia Jyväskylän kautta Pieksämäelle meneviä junia). Radalla liikennöi myös Lahti–Kouvola-taajamajunia.


title: Valkiainen

text: Valkiainen voi tarkoittaa seuraavia maantieteellisiä kohteita:


title: Lucien Bianchi

text: Lucien Bianchi, syntymänimeltään Luciano Bianchi, (10. marraskuuta 1934 – 30. maaliskuuta 1969) oli belgialainen autourheilija, joka kilpaili muun muassa Formula 1 -sarjassa. F1:ssä hän ajoi Cooper, ENB, UDT Laystall ja Scuderia Centro Sud -talleissa. Hän saavutti yhteensä 6 MM-pistettä.


title: Lucien Bianchi

text: Bianchi syntyi Milanossa, Italiassa, mutta muutti lapsena Belgiaan isänsä kanssa. Ensimmäinen kisatapahtuma, johon Bianchi osallistui, oli Alpine Rally vuonna 1951. Hän voitti vuosina 1957, 1958 ja 1959 Tour de France automobile -kilpailun eli Ranskan ympäriajon autolla. Kahtena seuraavana vuonna hän voitti Paris 1000 -urheiluautokilpailun. Formula 1 -sarjaan hän liittyi kaudella 1959, tosin hän osallistui kyseisellä kaudella vain yhteen Grand Prix:hin ENB-tallissa, eikä kuitenkaan selviytynyt aika-ajoista itse kilpailuun. Myöhemmillä kausilla hän ajoi Cooper, UDT Laystall ja Scuderia Centro Sud -talleissa.


title: Lucien Bianchi

text: Formuloiden lisäksi Bianchi ajoi Touring Cars -sarjoissa, urheiluautoja ja ralliautoja. Hänen suurimmat voittonsa tulivat Le Mansin 24 tunnin ajosta 1968 Pedro Rodríguezin kanssa ja seuraavana vuonna Sebringistä Joakim Bonnierin kanssa.


title: Lucien Bianchi

text: Bianchi kuoli, kun hänen Alfa Romeo T33 -autonsa törmäsi pylvääseen Le Mans -testeissä vuonna 1969.


title: Lucien Bianchi

text: Lucien Bianchin veljenpojanpoika Jules Bianchi oli Marussian Formula 1 -kuljettaja.


title: Valkiaisjärvi

text: Valkiaisjärvi voi tarkoittaa seuraavia maantieteellisiä kohteita:


title: Holden Vectra

text: Holden Vectra on australialaisen autonvalmistaja Holdenin versio Opel Vectrasta. Se korvasi Apollon vuonna 1995. Toinen sukupolvi esiteltiin vuonna 2002, ja sitä valmistettiin vuoteen 2008 asti, kunnes Holden Insignia korvasi sen.


title: Marokon kuninkaalliset ilmavoimat

text: Marokon kuninkaalliset ilmavoimat (arabiaksi القوات الجوية الملكية المغربية ; translitteroituna al-Qoat al-Jaoiyah al-Malakiyah al-Maghribiyah) on Marokon asevoimien ilma-ase.


title: Marokon kuninkaalliset ilmavoimat

text: Ilmavoimat ovat ilmeisesti syntyneet Marokon itsenäistymiseen eli vuoteen 1956 mennessä. Marokko on ollut Yhdysvaltain liittolainen ja siksi sen ilmavoimien kalusto on ranskalaista ja yhdysvaltalaista alkuperää.


title: Marokon kuninkaalliset ilmavoimat

text: Ilmavoimilla on kahdeksan lentotukikohtaa. Suurimmat ovat Meknesin, Marrakeshin, Rabatin (Salen) ja Kenitran lentotukikohdat. Turistikaupunki Agadirin liepeellä on yksi sotilaslentotukikohta, joka on olemassa lähinnä Marokon nykyisen kuninkaan lentoharrastuksen takia.


title: Marokon kuninkaalliset ilmavoimat

text: 1970-luvulla Marokko kävi sotaa Länsi-Saharassa Polisario-vapautusrintamaa vastaan. Ilmavoimien iskut autiomaassa olivat tehokkaita ja Polisario joutui vetämään joukkonsa Algeriaan. Polisario ampui taisteluissa alas muun muassa kaksi C-130 Hercules, viisi F-5A ja kaksi Mirage-lentokonetta. Ilmavoimat valvoo edelleen Länsi-Saharaa sissien toiminnan jatkumisen varalta.


title: Marokon kuninkaalliset ilmavoimat

text: 1990-luvun lopulla Marokko alkoi uudistaa ilmavoimiaan pyrkien hankkimaan Yhdysvalloilta 24 F-16-hävittäjää, mikä ei kuitenkaan toteutunut. Saudi-Arabia oli valmis lahjoittamaan Marokolle 12 AH-64 Apache-helikopteria, mutta tämä raukesi. Myös Arabiemiirikuntien liitto on tukenut rahoituksellaan Marokon ilmavoimien kehittämistä.


title: Marokon kuninkaalliset ilmavoimat

text: Vuodesta 1998 vuoteen 2004 ilmavoimien Mirage F1 -hävittäjiin hankittiin Ranskasta uudet tutkat.


title: Marokon kuninkaalliset ilmavoimat

text:
Ilmvoimien kalustona on:
Hävittäjälentokoneet


title: Marokon kuninkaalliset ilmavoimat

text: Pommikoneet


title: Marokon kuninkaalliset ilmavoimat

text: Koulukoneet


title: Marokon kuninkaalliset ilmavoimat

text: Kuljetuskoneet


title: Marokon kuninkaalliset ilmavoimat

text: Ilmatankkauskoneet


title: Marokon kuninkaalliset ilmavoimat

text: Yhteyskoneet


title: Marokon kuninkaalliset ilmavoimat

text: Taisteluhelikopterit


title: Marokon kuninkaalliset ilmavoimat

text: Kuljetushelikopterit


title: Marokon kuninkaalliset ilmavoimat

text: Koulutushelikopterit


title: Holden Monaro

text: Holden Monaro on Holdenin valmistama Australiassa myyty coupé-malli. Sen viimeisintä sukupolvea valmistettiin vuosina 2001–2005. Tätä mallia myytiin Yhdysvalloissa nimellä Pontiac GTO ja Isossa-Britanniassa nimellä Vauxhall Monaro. Nimeä Monaro käytti myös vuosina 1968–1979 valmistettu coupé-malli.


title: Valkiaisjärvi (Oulu)

text: Valkiaisjärvi on järvi Oulun kaupungin Niileksen kaupunginosassa.


title: Valkiaisjärvi (Oulu)

text: Järvi tunnettiin vielä 1980-luvulla Valkeisjärvenä. Järvi sijaitsee Hiukkavaaran kaupunginosan ja entisen kasarmialueen kaakkoispuolella ja suuremman Niilesjärven pohjoispuolella, linnuntietä noin yhdeksän kilometriä itään keskustasta. Sen länsirannalla on Oulun kaupungin hoitama yleinen uimaranta, luoteis- ja pohjoisrannalla on kesäasuntoja. Järven itäpuolella taas sijaitsee Harakkasuon luonnonsuojelualue, jossa on pieni Harakkalampi-niminen lampi. Niilesjärven ja Valkiaisjärven välisellä kannaksella on toinen hieman suurempi lampi, Mustalampi.


title: Valkiaisjärvi (Oulu)

text: Järvi on kirkasvetinen ja vesi on hyvälaatuista, kalakantaan kuuluu ahvenen, särjen, kiisken ja hauen ohella siika.


title: Holden Commodore

text: Holden Commodore on Holdenin Australiassa vuodesta 1978 myymä automalli. Siitä valmistetaan sedan-, farmari ja Ute-avolavamallia. Vuodesta 1989 mallin pohjalle ollaan valmistettu ylellisiä sedan-malleja Holden Statesman ja Holden Caprice, ja vuodesta 2001, sen pohjalle valmistettiin myös Holden Monaro -coupé-mallia. Vuonna 2004 Holden esitteli sen pohjalle kaksi ”Coupe Utility” -avolavamallia nelivetoisen Adventran ja neliovisen Crewman-mallin. Vuosien 1988–2006 Holden Commodore vastaa Opelin valmistamaa Omega-mallia, sitä aiemmat Rekordia ja Senatoria. Nykyinen vuodesta 2018 lähtien valmistettu Commodore on sama auto kuin 2017 esitelty toisen sukupolven Opel Insignia.


title: Ingmanin I hallitus

text: Ingmanin ensimmäinen hallitus toimi 27. marraskuuta 1918 – 17. huhtikuuta 1919. Se oli Suomen tasavallan 3. hallitus. Samalla se oli ensimmäinen hallitus, josta käytettiin nimitystä valtioneuvosto; aikaisempi nimitys oli ollut senaatti. Lisäksi senaattorit muuttuivat ministereiksi, toimituskunnat ministeriöiksi ja senaatin prokuraattori valtioneuvoston oikeuskansleriksi. Edellinen Paasikiven hallitus oli päättänyt muutoksista viimeisessä istunnossaan.


title: Ingmanin I hallitus

text: Hallituksen vaihdos oli tullut välttämättömäksi, jotta Suomi olisi ollut uskottavampi ympärysvaltojen silmissä. Taustalla oli Saksan keisarin Vilhelm II:n luopuminen kruunusta ja Saksan julistaminen tasavallaksi vajaat kolme viikkoa aikaisemmin. Syntyneessä tilanteessa Suomen kuninkaaksi jo valittu Hessenin prinssi Friedrich Karl luopui kuninkuudesta, mikä oli tappio suomalaisille monarkian kannattajille. Pääministeriksi tullut Helsingin yliopiston teologian professori Lauri Ingman katsoi hallituksensa olevan lähinnä toimitusministeristö, joka hoitaisi maan asioita seuraaviin eduskuntavaaleihin saakka. Ulkoministeriksi tuli Suomen viimeisenä ministerivaltiosihteerinä toiminut Carl Enckell.


title: Ingmanin I hallitus

text: Lauri Ingman ilmoitti hallituksensa tärkeimmäksi tavoitteeksi mahdollisimman laajan tunnustuksen saamisen Suomen itsenäisyydelle. Lisäksi hallitus halusi valvoa valtakunnan säilymistä koskemattomana ja huolen aiheena oli erityisesti Ahvenanmaan separatistien toiminta. Hallituksen aloittaessa toimintansa pohdittiin myös valtionhoitajan vaihdosta, koska P. E. Svinhufvud halusi vapautua virasta mahdollisimman pian. Kenraali Gustaf Mannerheimin muodollinen valinta tehtävään siirtyi kuitenkin joulukuulle.


title: Ingmanin I hallitus

text:
Ingmanin I hallitus muodostettiin niillä voimasuhteilla, jotka olivat niin sanotussa tynkäparlamentissa, joka syntyi sisällissodan typistämästä, 1.–2. lokakuuta 1917 järjestettyillä eduskuntavaaleilla valitusta eduskunnasta. Siten laskien hallitus oli enemmistöhallitus. Se istui 142 päivää.
__notoc__


title: Valkiainen (Karahka)

text: Valkiainen, useasti myös "Valkeinen", on järvi Karahkan kylässä Ylikiimingin kaupunginosassa Oulussa Pohjois-Pohjanmaalla. Kiiminkijoen vesistöalueeseen kuuluva Valkiainen sijaitsee noin kolmen kilometrin päässä Ylikiimingin taajamasta lounaaseen ja runsaan kilometrin päässä Karahkan kylän länsipuolella.


title: Valkiainen (Karahka)

text: Valkiainen on suoperäinen, mutapohjainen, matala ja rehevöityvä järvi, joka keskisyvyys on vain noin 1,5 metriä. Järven pohjalle on kertynyt runsaasti humusta, joka muodostaa paksun ja upottavan kerroksen. Humuskerroksen paksuus vaihtelee järven eri osissa. Humus on peräisin järveen laskevista suo-ojista. Järvi laskee suomaaston läpi puroa pitkin Karahkanjärveen ja edelleen Vepsänjokeen.


title: Valkiainen (Karahka)

text: Järven kalakantaan kuuluvat pääasiassa särjet, hauet ja ahvenet, mutta siinä on myös pieni kiiskikanta. Järven roskakalakantaa on pyritty vähentämään verkkokalastuksella.


title: Valkiainen (Karahka)

text: Järven etelärannalla on epävirallinen yleinen uimaranta, jota paikallinen kylätoimikunta ja kunnan vapaa-aikatoimisto ovat kunnostaneet. 1990-luvulla uimarantaa parannettiin peittämällä rantakaislikkoa hiekalla, ja myöhemmin rannalle rakennettiin pieni pukusuoja.


title: Valkiainen (Karahka)

text: Kesäasunnot ovat keskittyneet pääasiassa kiinteän maaperän alueille järven etelä- ja pohjoisrannoille.


title: Kurt Adolff

text: Kurt Adolff (5. marraskuuta 1921 Stuttgart, Saksa – 24. tammikuuta 2012) oli saksalainen Formula 1 -kuljettaja. Hän osallistui koko urallaan vain yhteen Grand Prix -kilpailuun eikä onnistunut keräämään yhtään MM-pistettä. Hän ehti ajaa Saksan Grand Prix'ssa 1953 vain muutaman kierroksen ennen kuin joutui keskeyttämään. Formuloiden jälkeen hän menestyi jonkin verran muissa autoilu- ja moottoripyöräluokissa.


title: Holden Statesman

text: Holden Statesman on Holdenin Australiassa valmistama ylellinen automalli. Sitä valmistettiin vuodesta 1971 vuoteen 1984 Holden Kingswoodin pohjalle, ja seuraavana vuonna sen korvasi Holden Calais. Nimeä alettiin käyttää uudestaan vuonna 1990 perustuen Commodoreen, joka taas on pohjimmiltaan pidennetty Opel Omega. Vuonna 2006 Statesman on suurin General Motorsin valmistama takavetoinen malli, ja sitä myydään eri markkinoilla merkeillä Holden, Chevrolet, Buick ja Daewoo.


title: Sektor

text: Sektor on kuvitteellinen henkilö Mortal Kombat -tappelupelisarjassa. Ensimmäisen kerran hän esiintyi sarjan kolmannessa osassa.


title: Sektor

text: Sektor oli ensimmäinen vapaaehtoinen "Lin Kuei"n jäsen, jonka klaani muutettiin kyborgiksi. Hänet lähetettiin tappamaan klaanista paennutta Sub-Zeroa. Hänen mukaansa tähän tehtävään lähetettiin Smoke ja Cyrax.


title: Sektor

text: Lopulta hän jäi yksin. Sektorin virtapiirit rappeutuivat hänen vaelleltuaan jonkin aikaa Edeniassa etsien Sub-Zeroa. Paikalle saapunut Shujinko toi hänelle tarpeellisia osia ja Sektor palasi Lin Kuei -klaanin luokse. Perillä hän tappoi klaanin suurmestarin vieden tältä Lohikäärme-medaljongin ja julistaen itsensä klaanin uudeksi johtajaksi. Sub-Zero palasi entisen klaaninsa luokse, haastoi Sektorin ja voittamalla taistelun vei tältä johtajuuden. Kohdattuaan tappion Sektor matkusti Japaniin ja perusti Tekuninin, oman klaaninsa kyborgeille.


title: Sektor

text: Mortal Kombat Armageddon pelissä Sektor väijyttää Tavenin tämän etsiessä isänsä temppelistä jättämäänsä asetta. Sektor vie hänet Tekunin sota-alukseen ja kuulustelee Tavenia viestistä, jonka tämän isä oli lähettänyt hänelle. Taven varoittaa Sektoria että häntä tullaan rankaisemaan, mutta Sektor kiduttaa Tavenia nostamalla tämän voimia. Yhtäkkiä Sonya Blade ja erikoisjoukot hyökkäävät alukselle ja Taven pääsee pakenemaan kaaoksen keskellä, vaikka Sektor kohtaakin hänet uudestaan ennen tämän lähtöä. Sektor kukistetaan, mutta hän ehti paeta aluksesta ennen sen itsetuhoa.


title: Sektor

text: Vuoden 2011 Mortal Kombat pelissä Sektor keskustelee Cyraxin kanssa mahdollisuudesta muuttaa itsensä kyborgiksi. Cyrax ei pidä ajatuksesta ja taistelee Sektorin kanssa voittaen hänet. Myöhemmin Smoke kohtasi Sektorin kyborgimuodon ja voitti tämän. Sektor taistelee myöhemmin Cyber Sub-Zeroa ja Nightwolfia vastaan mutta häviää heille. Sektorin kohtalo jäi avoimeksi pelin lopussa, mutta hänen uskotaan selvinneen.


title: Sektor

text: Mortal Kombat X -pelissä paljastuu että nuorempi Sub-Zero oli tappanut Sektorin ja ryhtynyt Lin Kuei klaanin johtajaksi. Sub-Zero näytti Scorpionille Sektorin keskustelun Quan Chin kanssa, missä Quan Chi paljasti tuhonneensa Scorpionin klaanin ja lavastaneensa vanhemman Sub-Zeron syylliseksi.


title: Karahkanjärvi

text: Karahkanjärvi on järvi Karahkan kylässä Ylikiimingin kaupunginosassa Oulussa Pohjois-Pohjanmaalla. Järvi sijaitsee kylän eteläpuolella sen välittömässä läheisyydessä, noin neljän kilometrin päässä Ylikiimingin taajaman eteläpuolella. Järven pinta-ala on 29,5 hehtaaria, ja se kuuluu Kiiminkijoen vesistöalueeseen ja Vepsänjoen valuma-alueeseen.


title: Karahkanjärvi

text: Karahkanjärvi on suoperäinen, rehevöityvä, mutapohjainen ja matala järvi, joka saa vetensä ympäröiviltä soilta. Myös Valkiainen laskee vetensä leveää suopuroa pitkin Karahkanjärven länsiosaan. Karahkanjärvi laskee Kylmäojaa pitkin etelään Vepsänjokeen ja edelleen Kiiminkijokeen.


title: Karahkanjärvi

text: Talvisin järviveden happitilanne on heikko, kevättalvisin vesi on lähes hapetonta. Järven keskisyvyys on noin yksi metri sen pohjaa peittävän humuskerroksen vuoksi. Yleisimmät saaliskalat ovat särki, hauki ja ahven.


title: Karahkanjärvi

text: Asutus on keskittynyt järven pohjoispuolelle kovan maaperän alueille. Pohjoisrantaa lukuun ottamatta järven rannat ovat suota.


title: Laatokan Karjalan mottitaistelut talvisodassa

text: Laatokan Karjalan mottitaistelut alkoivat IV Armeijakunnan niin sanotun suuren vastahyökkäyksen seurauksena tammikuun alkupuoliskolla 1940.


text: IV Armeijakunnan joukot vetäytyivät puolustusalueensa eteläosassa talvisodan alussa melko nopeasti jopa 70 kilometriä valtakunnan rajalta.


text: Ylipäällikkö C. G. E. Mannerheim oli sangen tyytymätön IV Armeijakunnan jatkuvaan vetäytymiseen ja korvasikin armeijakunnan komentajan kenraalimajuri Juho Heiskasen kenraalimajuri Woldemar Hägglundilla 4. joulukuuta 1939.


text: Saatuaan armeijakunnan komentoonsa kenraalimajuri W. Hägglund alkoi yhdessä esikuntansa kanssa laatia suunnitelmaa valtakunnan alueelle tunkeutuneen puna-armeijan 56. Armeijakunnan lyömiseksi vastahyökkäyksellä. Mainittuun vihollisen armeijakuntaan kuuluivat tuolloin muun muassa:


text: IV Armeijakunta aloitti viivytysvaiheen jälkeen vastahyökkäysten sarjan 12. joulukuuta 1939 tavoitteena katkaista neuvostoliittolaisten joukkojen selustayhteydet ja saartaa ne tuhoamista varten pienempiin yksiköihin.


text: Joulukuussa 1939 IV Armeijakunta teki useampia vastahyökkäyksiä vihollisen selustayhteyksiä vastaan, mutta tulokset jäivät saavuttamatta muun muassa joukkojen vähyyden ja suunnitelmissa ilmenneiden puutteiden vuoksi (esimerkiksi siirtymis- ja hyökkäysaikatauluissa ei huomioitu väsymystä ja talviolosuhteiden aiheuttamia viivytyksiä). Tässä vaiheessa IV Armeijakunnan alueella otettiin laajassa mitassa käyttöön erilaiset tilapäisorganisaatiot (Ryhmät, Taisteluosastot jne.)


text: Päämajan siirrettyä IV Armeijakunnan alueelle lisäjoukkoja ja sodan kokemusten huomioiminen suunnitelmia laadittaessa loivat edellytykset armeijakunnan laajamittaisen vastahyökkäyksen onnistumiselle.


text: Vastahyökkäyksen voidaan katsoa alkaneen 27. joulukuuta 1939, jolloin Taisteluosasto Valkama hyökkäyksellään onnistui katkaisemaan puna-armeijan 18.Divisioonan huoltotien Lavajärven alueella.


text: Lisäksi hyökkäykselle luotiin edellytyksiä lukuisilla pienemmillä hyökkäyksillä vuodenvaihteen tienoilla lähinnä taistelualueen pohjoisosassa.


text: Varsinaisesti laajempi vastahyökkäys alkoi kuitenkin vasta runsasta viikkoa myöhemmin eli 6. tammikuuta 1940, mutta 18. Divisioonan varsinaisen huoltoyhteyden katkaisemista voidaan pitää hyökkäykseen kuuluvana ”alkusoittona”.


text: 6. tammikuuta 1940 Vastahyökkäys lähti liikkeelle silloiselta pääpuolustuslinjalta (Kitilä-Ruokojärvi-Vuortanajärvi) ja eteni sangen nopeasti aina Laatokan rantaan asti 11. tammikuuta 1940 mennessä. Hyökkäykseen lähtöpäivänä Laatokan Karjalassa oli pakkasta 29 astetta.


text: Täydentävien hyökkäysten avulla neuvostojoukot oli pilkottu useaan eri mottiin 17. tammikuuta 1940 mennessä. Varsinaiset mottitaistelut alkoivat.


text: Motti-sana tuli käyttöön vasta tässä vaiheessa Suomen sotilaallisessa kielenkäytössä. Sanan historiasta on olemassa erilaisia versioita, mutta tosiasia on se, että sana lyhyytensä ja iskevyytensä vuoksi levisi myös Suomen rajojen ulkopuolelle ja on edelleen käytössä useissa eri kielissä puhuttaessa saarretusta vihollisjoukosta.Mottitaisteluiden tavoitteena oli näännyttää vihollisen yksiköt väsymykseen ja nälkään. Lisäksi puna-armeijan yksiköiden toivottiin menettävän taistelukykynsä ammusten puutteessa ja joutuvan näiden syiden vuoksi luopumaan taistelusta.


text: Suomalaisten joukkojen vähäisyys johti siihen, että pääsääntöisesti voitiin keskittyä kerrallaan vain yhden motin tuhoamiseen. Muut motit saivat olla tällöin pääsääntöisesti lähes pelkkien varmistavien joukkojen ympäröimänä, jolloin aktiivista toimintaa ei kohdistunut muihin motteihin.


text: Mottitaisteluissa joukkojen puute vaikutti myös toisella tapaa. Omia tappioita pyrittiin välttämään viimeiseen saakka ja näin motin ”kypsyttely” saattoi jatkua tarpeettomankin kauan.


text: Merkittävä ongelma mottien tuhoamisessa oli myös suomalaisten osalta tukiaseistuksen puute. Mottien valtaamisessa olisi tarvittu etenkin raskaan tykistön sekä hyökkäysvaunujen tukea yksittäisten pesäkkeiden (esimerkiksi konekiväärien) tuhoamisessa. Molemmat tukiaseistuksen muodot olivat käytännössä olemattomia.


text: Suomalaisen tykistön ammuspula oli myös ongelma, koska vähäistäkään käytössä ollutta tykistöä ei voitu käyttää tehokkaasti hyökkäysten tukemiseen motteja vallattaessa.


text: Tukiaseistuksen puute johti väistämättä suurempiin miestappiohin motteja vallattaessa.


text: Suomen ilmavoimilla (ml. ilmatorjunta) ei ollut tarvittavaa kalustoa estämään vihollisen ilmavoimien motteihin pudottamaa tarviketäydennystä. Tosin erilaisilla valemerkeillä sekä vihollisen ilmavoimien lentäjien heikolla osaamisella oli se seuraus, että melko suuri osa tarviketäydennyksistä pudotettiinkin suomalaisten valvomalle alueelle.


text: Neuvostojoukkojen kykyä kaivautua ja näin rakentaa puolustusasemia ei toisen maailmansodan kirjallisuudessa väheksytä lainkaan vaan todetaan sen olleen yksi sen voiton takeista. Tämä pätee erityisesti Laatokan Karjalan mottitaisteluihin sillä puna-armeijan yksiköiden kyky kaivautua tuotti suomalaisille suuria ongelmia; ratkaisut olivat ajoittain jopa erittäin luovia (kaivettiin panssarivaunun alle jopa useampikerroksisia korsuja).


text: Lisäksi vihollisjoukkojen kyky selviytyä ja kestää oli varmasti yllätys sodanjohdolle.


text: Mottitaktiikka tarjosi IV Armeijakunnalle mahdollisuuden keskittää joukkoja sinne missä niitä eniten tarvittiin ja jättää suuri osa moteista vain pienten yksiköiden ”vartioitaviksi”. Mottien ”näännyttämisellä” saavutettiin myös vastustajan taistelutahdon ja -kyvyn merkittävää heikkenemistä, joka merkitsi mottien laukaisussa pienempiä tappioita.


text: Puna-armeijan upseeristo kärsi ns. Stalinin puhdistuksissa jopa 35 0000 upseerin tappiot v. 1937-38. Suurin osa divisioonien, prikaatien ja rykmenttien korkeimmista upseereista menetti "puhdistuksissa" henkensä. Puhdistusten jälkeen avoimiksi jääneisiin komentajien tehtäviin oli luonnollisesti saatava uusia henkilöitä, joiden ensisijaisena valintakriteerinä oli poliittinen luotettavuus, ei niinkään tehtävien vaatima pätevyys. Tilanteen vakavuutta puna-armeijan kannalta kuvannee se, että vielä vuoden 1940 syksyllä 225:stä rykmentinkomentajasta vain 25 oli käynyt jonkinlaisen sotataitoon keskittyvän koulutuksen, eikä kukaan heistä ollut suorittanut tutkintoa sotakorkeakoulussa.


text: Puna-armeijassa komentoketjun merkitys oli suorastaan korostetussa asemassa ja joukkojen saatua käskyn asettua puolustukseen ne todellakin tekivät niin ja jättivät muun muassa tarpeellisen tiedustelun ja muun aktiivisuuden kokonaan pois.


text: Suomalaisjoukkojen äkillinen ilmaantuminen talvisista metsistä johti puna-armeijalaisten keskuudessa pelkoreaktioihin, josta käsitteen ”Valkoinen kuolema” syntyminen lienee yksi osoitus.


text: ”Valkoisen kuoleman” käsitteeseen liittyi myös talvisodan aikana vallinneet poikkeuksellisen kovat pakkaset.


text: Hyökkäyksen pysähtyminen ja jatkuvat vastahyökkäykset johtivat myös poliittisen henkilöstön viljelemän ajatuksen ”Suomen kansan vapauttamisesta” todenperäisyyden epäilemiseen.


text: Huoltotoimien epäonnistuminen ja siitä johtuva suoranainen nälänhätä moteissa johti paitsi taistelukyvyn kuin myös taistelumoraalin rappeutumiseen, joskin puna-armeijassa vallinneen tiukan kurin ja poliittisen työn seurauksena vaikutuksen näihin jäivät melko vähäisiksi.


text: IV Armeijakunta saavutti vastahyökkäyksellään ja sitä seuranneilla mottitaisteluillaan varsinaisen päätavoitteensa eli esti vihollisjoukkojen etenemisen Kannaksen armeija:n selustaan ja näin osaltaan varmisti talvisodan päättymisen niissä olosuhteissa siedettävään, joskin rauhanehdoiltaan ankaraan rauhaan.


text: Mottitaisteluiden lopputuloksena saavutettiin myös sangen merkittävä sotilaallinen voitto, jossa kaksi puna-armeijan divisioonaa ja yksi panssariprikaati menetti erittäin suuren osan taistelukyvystään.


text: Mottitaisteluissa saatiin myös sangen merkittävä määrä sotasaalista, kaikkiaan muun muassa seuraavia määriä :Etenkin käsiaseistuksen osalta luvut lienevät hyvin alakantissa, koska oletettavasti suuri määrä käsiaseita otettiin välittömästi joukkojen omaan käyttöön ja näin ne lisäsivät joukkojen tulivoimaa jatkotaisteluissa. Sotasaaliiksi luetteloitujen taisteluvälineiden lisäksi taisteluissa tuhoutui korjauskelvottomaan kuntoon suuri määrä sotatarvikkeita, jotka eivät näin ole päässeet sotasaalisluetteloihin.


text: Luetteloitu sotasaalis ei ollut välittömästi omien joukkojen käytössä. Esimerkiksi tykistökaluston osalta oli ensin hankittava muun muassa vetokalusto ja koulutettava miehistö, joten sotasaaliilla ei sinällään ollut kovinkaan merkittävää vaikutusta talvisodan jatkotapahtumia ajatellen vaan sotasaaliskalusto vaikutti lähinnä tulossa olevan uuden sodan (jatkosota) alkuvaiheen tapahtumiin.


text: Puna-armeijalle aiheutetuista miehistötappioista on mottitaisteluiden osalta esitettävissä vain toisistaan paljon poikkeavia lukuja.


text: Hyökkäyksellisten sotatoimien vuoksi suomalaisjoukkojen tappiot muodostuivat myös hyvin suuriksi.


title: Dualismi (filosofia)

text:
Dualismi (latinan sanasta "duo" ’kaksi’) on oppi kahtalaisuudesta tai kahtiajaosta. Filosofiassa dualismilla tarkoitetaan kaksijakoista käsitystä todellisuudesta.
Filosofiassa, tarkemmin ontologiassa, dualismilla tarkoitetaan kahden itsenäisen alkuperusteen eli substanssin olettamista. Yleensä tällä viitataan maailman kaksijakoisuuteen hengen ja materian välillä. Näin ajatteli muun muassa René Descartes. Maailmassa voidaan näin ajatella olevan niin henkeä kuin materiaa. Vaikka perinteisesti henkisen puolen on ajateltu liittyvän jollakinlailla jumaluuteen, voidaan sillä käsittää myös maailman abstraktit ilmiöt ottamatta kantaa siihen, ohjaako jokin niitä tai mistä antimateria on peräisin. Abstraktioihin voidaan laskea myös tunteet erotettuina fyysisistä reaktioista. Maailman kaksijakoisuuden voidaan ajatella ulottuvan siis myös tunteen ja järjen vastakohtaan.


title: Dualismi (filosofia)

text: Uskonnonfilosofiassa dualismilla tarkoitetaan kahden yhtä alkuperäisen alkuolennon tai alkuvoiman, usein hyvän ja pahan, olettamista.


title: Dualismi (filosofia)

text: Dualismin vastakohta on monismi, yhtenäisyyden oppi, sekä joskus myös pluralismi eli monijakoinen todellisuuskäsitys, useiden alkuperusteiden olettaminen.


title: Dualismi (filosofia)

text: Länsimaisen dualismin juuret ovat antiikin Kreikan ajattelussa sekä tiedeyhteisöissä. Tällöin dualistista maailmankatsomusta ei juurikaan kyseenalaistettu. Tämän aikaiset luonnontietelijätkin olettivat lausunnoissaan antimaterian, yleensä jonkinlaisen alkuvoiman tai jumaluuden olemassaolon, mutta ilmoittivat tutkivansa mieluummin materiaa. Filosofian piirissä antimaterian sekä materian suhteesta on käyty keskustelua vuosituhannet; ovatko substanssit rinnakkaiset vai tulisiko toinen olevista olettaa hallitsevaksi, onko toinen substansseista alkuperäisempi kuin toinen ja ovatko ne syntyneet toisistaan vai itsenäisesti. Lisäksi keskustelua on käyty niiden vaikutuksista toisiinsa. Mikäli substanssit toimivat eri tasoilla, vaikuttavatko ne toisiinsa ja miten. Näin saivat alkunsa termit "fysiikka" ja "metafysiikka" kuvaamaan materian tutkimuksen ja antimaterian tutkimuksen välistä eroa. Aristoteles käytti pian eriytyvistä tieteenaloista nimityksiä ontologia (eli olemassaolon ja olemassa olevan tutkiminen) sekä teologia (eli jumalan ja jumalallisten asioiden tutkiminen ja jumalalliseen liittyvät kysymykset). Näitä hän käsitteli teoksessaan "Metafysiikka".


title: Dualismi (filosofia)

text: Hyvin tyypillinen idealistinen oppi maailman kaksijakoisuudesta on Platonin ideaoppi, jossa muuttumaton antimateria nostetaan maailman hallitsevaksi voimavaraksi. Vaikka Platon puhuu kahdesta maailmasta, ei oppia suoraan pidetä dualistisena, sillä materian nähdään opissa olevan näennäistä. Lähestyttäessä keskiaikaa ja kirkon valtaannousua antimateria sai vahvan kristillisen ja jumaluuteen liittyvän leiman. Teologian tutkimusta ja ajattelua ohjasi vahvasti tällöin Tuomas Akvinolaisen tomismi.


title: Tabu (elokuva)

text: Tabu () on vuonna 1999 ensi-iltansa saanut japanilainen elokuva, jonka on ohjannut Nagisa Ōshima. Elokuvan juoni sijoittuu vuoteen 1865, myöhäisen Tokugawa-shōgunaatin aikaan ja Japanin feodaalisen yhteiskunnan murrokseen. Tarina pyörii historiallisen miliisijoukon shinsengumin ja sen fiktiivisten uusien jäsenten ympärillä. Tabun keskeisiä aiheita ovat samuraikulttuurin loppuminen ja homoseksuaalisuus osittain suljetussa ympäristössä.


title: Tabu (elokuva)

text: Elokuva alkaa shinsengumin joukkojenvärväystilaisuudesta, jossa Kondō Isami ja Hijikata Toshizō valitsevat uusia jäseniä. Kokeeseen saapuneista yrittäjistä vain kaksi läpäisee tiukan pääsykokeen. Hyozo Tashiro ja Kano Sozaburo aloittavat harjoittelun uudessa samuraikoulussa ja pian kaksikon välillä huhutaan olevan romanssi. Kanon hyvät piirteet herättävät kiinnostusta myös joukkojen muiden jäsenten keskuudessa. Kiristyvä tilanne huolestuttaa koulun upseereja, jotka eivät kuitenkaan onnistu estämään tilanteen kärjistymistä. Kanon rakastajana pidetty Tashiro, joutuu syytteeseen muita miliisejä vastaan tehdyistä, ja yhden hengen vaatineista, hyökkäyksistä. Shinsengumin sääntöjen mukaan teon rangaistus on kuolema.


title: Timo Eränkö

text: Timo Olavi Eränkö (s. 2. syyskuuta 1952 Helsinki) on suomalainen sanoittaja, näyttelijä ja muusikko, joka on tullut tunnetuksi muun muassa lauluntekijänä ja yhtenä Lapinlahden Linnut -yhtyeen perustajajäsenistä. Hän on yhtyeessä laulaja-saksofonisti.


title: Timo Eränkö

text: Timo Eränkö on Lapinlahden Lintujen perustajajäseniä yhdessä Heikki ”Hiski” Salomaan ja Ari ”Arvid” Kettusen kanssa.


title: Timo Eränkö

text: Lintujen ohella Eränkö luotsaa "Puujumalat"-nimistä yhtyettä yhdessä Pekka Hedkrokin ja Lapinlahden Linnut jo varhain jättäneen Ari Kettusen kanssa. Puujumalat on helsinkiläinen trio, joka esittää synnyttämiään ankaria ja rujonkauniita lauluja ja näkyjä. Puujumalat julkaisi albumin "Pirun hyvä päivä", jonka kappaleet ovat Erängön sanoittamia. Timo Eränkö toimii nykyään käsikirjoitus- ja esiintymistyön ohella myös keksijänä esineiden internetin alueella. Hänellä on useita US. patentteja. Eränkö on toiminut ja toimii edelleen yhtyeittensä musiikin ja videoiden tuottajana.


title: Timo Eränkö

text:
Eränkö on ollut naimisissa 1980-luvulta saakka Barbro Rännärin kanssa. Erängöllä on vuonna 1974 todettu diabetes ja hän on lopettanut alkoholinkäytön.
Lisäksi:
Lisäksi avustavia tehtäviä eri elokuvissa.


title: Tabu (täsmennyssivu)

text: Tabu tarkoittaa seuraavia asioita:


title: Marian Rejewski

text: Marian Rejewski (16. elokuuta 1905 Bydgoszcz – 13. helmikuuta 1980 Varsova, Puola) oli puolalainen matemaatikko ja salakirjoitusten tutkija (kryptoanalyytikko), joka vaikutti merkittävästi saksalaisen salakirjoituskone Enigman koodaamien viestien laajamittaiseen selvittämiseen.


title: Marian Rejewski

text: Marian Rejewski varttui Preussin alueella sijainneessa Bydgoszczin (saksaksi Bromberg) kaupungissa. Hänen vanhempansa olivat sikarikauppias Józef Rejewski ja Matylda Thoms. Rejewski valmistui Königliches Gymnasium -lukiosta 1923 ja aloitti matematiikan opinnot Poznańissa Adam Mickiewicz -yliopistossa. Valmistuttuaan ja käytyään opiskelemassa myös Saksassa hän sai nimityksen assistentiksi kotiyliopistoonsa 1930. Tällöin hän oli jo osallistunut Puolan yleisesikunnan salakirjoitustoimiston järjestämälle salakirjoitusten ratkaisukurssille.


title: Marian Rejewski

text: Rejewski ratkaisi Enigman salakirjoitusmenetelmän vuonna 1932. Rejewskin ja hänen kollegoidensa työ mahdollisti Britannian toisen maailmansodan aikana suorittaman enigma-viestien tulkitsemisen ja vaikutti näin sodan lopputulokseen.


title: Marian Rejewski

text: Opiskellessaan matematiikkaa Poznańin yliopistossa Rejewski osallistui 1929 Puolan yleisesikunnan salakirjoitustoimiston (Biuro Szyfrów) järjestämälle kryptologian kurssille ja työskenteli vuodesta 1932 salakirjoitustoimistossa kokopäiväisesti.


title: Marian Rejewski

text: Rejewskin onnistui loppuvuodesta 1932 yhdessä kollegoidensa kanssa päätellä Enigmaan kuuluvien niin sanottujen sekoittajien eli kiekkojen sisäiset kytkennät. Näiden perustietojen pohjalta he kehittivät lajittelumenetelmiä Enigma-viestien systemaattiseen ratkaisemiseen. Rejewskin kehitystyön tuloksia olivat mm. kryptologinen kortisto sekä enigma-viestien purkulaite "bomba".


title: Marian Rejewski

text: Enigma on sähkömekaaninen salakirjoituslaite, johon kuuluu 26-kirjaiminen näppäimistö sekä näppäimiä vastaavat 26 kirjainlamppua. Koneen sisällä on sekoittajat eli pyörivät kiekot ja niin sanottu heijastin, jotka muuntavat syötetyt merkit toisiksi koneen asetusten mukaisesti. Lisäksi koneeseen kuuluu johdinpöytä, jonka avulla yksittäiset merkit voidaan vaihtaa toisiksi.


title: Marian Rejewski

text: Kun kirjain syötetään näppäimistöltä, yksi tai useampi sekoittaja pyörähtää, joten merkit koodautuvat joka kerta eri tavoin. Lisäksi johdinpöytä ja heijastin muokkaavat koodausta. Kirjainlamppu syttyy osoittamaan kutakin koodattua merkkiä, jotka kirjoitetaan erikseen muistiin salakirjoitetuksi viestiksi. Viestin vastaanottaja asettaa omaan enigmaansa samat alkuasetukset, jolloin koodattu viesti purkautuu alkuperäiseksi.


title: Marian Rejewski

text: Sekoittajat, heijastin ja johdinpöytä tuottavat yhdessä niin suuren määrän yhdistämismahdollisuuksia, että viestejä ei olisi voitu käytännöllisesti selvittää kryptoanalyytikoiden käsityönä kohtuullisessa ajassa ilman asetusten valintaan liittyviä heikkouksia. Koneen asetuksia vaihdettiin päivittäin, joten viestien selvittäminen alkoi joka päivä ”alusta”: edellisen päivän tietoja ei voitu suoraan hyödyntää.


title: Marian Rejewski

text: Enigma-viestien purkamiseksi tarvitaan kolmenlaista informaatiota:


title: Marian Rejewski

text: Rejewskillä oli edellä mainituista selvitystyönsä aluksi käytössä vain ensimmäinen tieto, jonka salakirjoitustoimisto oli aiemmin onnistunut hankkimaan.


title: Marian Rejewski

text: Selvittäessään sekoittajien kytkentöjä Rejewski hylkäsi tilastollisen näkökulman viestien kielelliseen rakenteeseen ja keskittyi sen sijaan ratkaisemaan sekoittajien toimintaa puhtaan matemaattisesti hyödyntäen ryhmäteoriaa mahdollisten yhdistelmien eli permutaatioiden ja niiden käyttäytymisen ymmärtämiseksi. Tämän työvaiheen tuloksena oli kuusi yhtälöä, jotka edustivat tekstin syöttöä, sekoittimia, heijastinta ja johdinpöytää.


title: Marian Rejewski

text: Voidakseen edetä Enigman koodauksen ymmärtämisessä Rejewski tarvitsi lisätietoja. Niitä saatiin Ranskan tiedustelupalvelun välittämänä. Saksalaisten salakirjoitustoimistossa työskennellyt luopio "Hans-Thilo Schmidt" välitti ranskalaisille Enigman asetukset syys- ja lokakuulta 1932. Niiden avulla Rejewski saattoi eliminoida johdinpöydän vaikutuksen ja siten yksinkertaistaa ongelmaa.


title: Marian Rejewski

text: Rejewskillä oli ollut mahdollisuus tutustua Enigman siviiliversioon, jonka näppäimistö muistutti asettelultaan kirjoituskoneen qwerty-näppäimistöä. Tämä ei kuitenkaan tuntunut pätevän sotilasversioon. Nojautuen ajatukseen saksalaisten järjestelmällisyydestä Rejewski oletti, että sotilasversiossa kirjaimet olisivat aakkosjärjestykessä ja tämä osoittautui pitävän paikkansa.


title: Marian Rejewski

text: Ratkaisutyön edetessä ja sen automatisointia miettiessään Rejewski ja hänen kollegansa kehittivät useita mekaanisia ja sähköisiä apuvälineitä mm. sekoittajien asennon määrittämiseen ja vaihtoehtojen testaamiseen. Eräs näistä välineistä, puolaksi Bomba, oli perustana liittoutuneiden kehittämälle enigman murtamisapuvälineelle, Bombelle.


title: Marian Rejewski

text: Viisi viikkoa ennen saksalaisten hyökkäystä Puolaan vuonna 1939 Rejewski kollegoineen esitteli Enigman ratkaisumenetelmänsä Ranskan ja Ison-Britannian tiedustelupalveluiden edustajille. Sodan sytyttyä puolalaiset kryptonanalyytikot evakuoitiin Ranskaan. Heidän oli paettava myös Ranskasta, mutta pian he palasivat työskentelemään peiterooleissa Vichyn Ranskassa.


title: Marian Rejewski

text: Marraskuussa 1942 Rejewski ja toinen matemaatikko Henryk Zygalski pakenivat Espanjan, Portugalin ja Gibraltarin kautta Britanniaan. Rejewski ja Zygalski eivät olleet mukana Britannian tärkeimmissä salakirjoituksen ratkaisuorganisaatioissa (Bletchley Park) vaan työskentelivät vähemmän tärkeiden salakirjoitusten parissa. Rejewski ei tuolloin tullut lainkaan tietämään aiemman pioneerityönsä merkitystä.


title: Marian Rejewski

text: Sodan jälkeen Rejewski palasi Puolaan vuonna 1946 ja työskenteli Kabel Polski -yhtiön myyntiosaston johdossa vuoteen 1950. Muutamien vaiheiden jälkeen hän työskenteli Maakunnallisen työosuuskuntien liiton kirjanpitäjänä vuodesta 1954 helmikuuhun 1967, jolloin hän jäi eläkkeelle.


title: Formula 1 -kausi 1972

text: Formula 1 -kausi 1972 oli 23. Formula 1 -kausi. Se alkoi 23. tammikuuta ja päättyi 8. lokakuuta 1972 12 kilpailun jälkeen. Kuljettajien mestaruuden voitti Emerson Fittipaldi, ja valmistajien mestaruuden Lotus.Valmistajille annettiin pisteitä vain kunkin valmistajan parhaasta sijoituksesta per kilpailu.


title: Kulosaaren hautausmaa

text: Kulosaaren hautausmaa, jota kutsutaan myös Leposaaren hautausmaaksi, on pienin Helsingin seurakuntayhtymän hallintaan kuuluvista hautausmaista. Se sijaitsee Kulosaaren pohjoispuolella pienessä Leposaaressa, jota yhdistää Kulosaareen kapea pengertie.


title: Kulosaaren hautausmaa

text: Kulosaaren hautausmaan pinta-ala on noin kaksi hehtaaria. Pienen koon vuoksi sinne haudataan nykyisin vain Herttoniemen seurakunnan ja Matteus församlingin Kulosaaressa asuvia jäseniä. Hautapaikkoja on yhteensä 842 ja marraskuun 2015 loppuun mennessä niihin oli haudattu noin 1730 henkilöä. Saaren korkeimmalla kohdalla sijaitsee arkkitehti Armas Lindgrenin suunnittelema kahdeksankulmainen kappeli. Kappelin sisäpuolen kattomaalaukset ja kynttilänjalat on tehnyt sisustusarkkitehti Antti Salmenlinna, krusifiksin kuvanveistäjä Essi Renvall.


title: Kulosaaren hautausmaa

text: Päätös oman hautausmaan perustamisesta Kulosaaren huvilayhdyskunnan käyttöön tehtiin Kulosaaren seurakunnan kirkkovaltuustossa vuonna 1921 ja seuraavana vuonna ostettiin tarkoitusta varten Iso-Pässin saari. Pohjakaava oli kompromissi Armas Lindgrenin ja Harald Andersinin laatimista vaihtoehtoisista suunnitelmista. Iso-Pässin saarta alettiin sittemmin nimittämään Leposaareksi. Hautausmaa vihittiin 8. marraskuuta 1925 ja Lindgrenin suunnittelema kappeli 20. marraskuuta 1927. Ensimmäinen saareen haudattu oli rouva Anna Kuosmanen, joka kuoli päivää hautausmaan vihkimisen jälkeen. Armas Lindgrenin kuoltua vuonna 1929 Leposaaren suunnittelua jatkoi arkkitehti Arne Helander, joka suunnitteli muun muassa hautausmaan takorautaisen portin. 1930-luvulle saakka hautausmaalle haudattiin myös Kulosaaren ulkopuolella asuneita, mutta sittemmin katsottiin välttämättömäksi rajoittaa käyttöoikeus vain saaren asukkaisiin ja heidän sukulaisiinsa. Kulosaaren kunta liitettiin Helsingin kaupunkiin vuoden 1946 ja seurakunta Helsingin seurakuntayhtymään vuoden 1959 alusta. Vuoden 2011 alussa Kulosaaren seurakunta liitettiin Herttoniemen seurakuntaan.


title: Kulosaaren hautausmaa

text: Hautausmaalla on myös sankarihauta-alue. Sen yhteydessä on Arne Helanderin suunnittelema, vuonna 1941 paljastettu sankaripatsas "Kuoleva soturi". Reliefin on tehnyt kuvanveistäjä Ben Renvall. Talvi- ja jatkosodassa kaatui yhteensä 32 kulosaarelaista, joista 18 oli upseereita, kolme lentäjiä ja yksi lotta. Heistä useimmat on haudattu Leposaareen. Kahdeksan vainajaa jäi kentälle.


title: Meira

text: Meira Oy on suomalainen, kahvi- ja mausteteollisuuteen erikoistunut yritys. Sen juuret ulottuvat vuoteen 1914, jolloin kahvipaahtimo aloitti toimintansa. Maustetehdas aloitti toimintansa vuotta myöhemmin.


title: Meira

text: Meira valmistaa ja markkinoi kahvi- ja maustamistuotteita niin vähittäiskauppa- kuin foodservice-sektorille. Sen omistaa italialainen Massimo Zanetti Beverage Group, joka on Euroopan suurimpia kahvialan yrityksiä. Meiralla on tytäryhtiö Virossa: Meira Eesti OÜ. Meira vie Meiran ja Massimo Zanetti Beverage Groupin valmistamia tuotteita pääasiassa Baltian maihin ja konsernin tuotteita Tanskaan.


title: Meira

text: Meiran juuret ovat vuodessa 1914, jolloin SOK:n kahvipaahtimo perustettiin Helsingin Erottajalle. Tuolloin työntekijöitä oli vain yksi mutta kahvilaatuja 13 erilaista, mm. Rio-, Santos- ja Mokkakahvi. Kahvipaahtimo ja maustetehdas siirtyivät nykyiselle paikalleen Aleksis Kiven kadulle 1930-luvulla. Vuonna Meira toi markkinoille .


title: Meira

text: 1950-luvulla paahtimo toi lukuisia uusia kahvimerkkejä markkinoille. 1960-luvulla keskityttiin puolestaan kahvin aromin säilyttämiseen ja pakkauskokoihin.


title: Meira

text: Vuonna 1970 järjestetyn ideakilpailun seurauksena SOK:n tehtaan mausteiden tuotenimeksi otettiin Meira. Aluksi Meira-nimeä käytettiin maustetuotteiden nimenä, mutta vuonna 1988, kun SOK:n ja EKA:n teollisuudet yhdistettiin, se otettiin käyttöön myös paahtimotoiminnassa.


title: Meira

text: Vuonna 1996 Meira liitettiin osuuskauppojen omistamaan Inex-konserniin. Vuonna 2002 italialainen Massimo Zanetti Beverage Group osti Meiran.


title: Meira

text: Vuonna 2014 Meira juhli satavuotista taivaltaan. Samassa yhteydessä Meira päivitti logonsa. Logon keskellä oleva lusikka symboloi ruoka- ja kahvihetkeä, ruoanlaittoa sekä leivontaa.


title: Meira

text: Meira on Suomen toiseksi suurin kahvipaahtimo. Meiran kahvimerkit valmistetaan useiden eri kahvilaatujen sekoituksista ja tuotteita myydään kaikkien kaupparyhmien myymälöissä. Kaikki Meiran omat merkit paahdetaan ja pakataan Helsingin Vallilassa.


title: Meira

text: Meiran tunnetuimpia tuotteita ovat Kulta Katriina, Saludo ja Segafredo-suodatinkahvit Pausa ja Biondo. Lisäksi valikoimissa on Reilun kaupan kahvi "Meiran Reilu Kahvi. "Meiran valikoimiin kuuluu myös useita italialaisia espressokahveja.


title: Meira

text: Kulta Katriina -tuoteperheeseen kuuluvat vaaleapaahtoinen Kulta Katriina ja tummapaahtoinen Kulta Katriina Tumma Paahto, Reilun kaupan kahvi Kulta Katriina Reilu, Kulta Katriina Luomu tumma- ja vaaleapaahtoisena, UTZ-sertifioidut Kulta Katriina Erikoissekoitus sekä tumma- että vaaleapaahtoisena, tummapaahtoinen Kulta Katriina Premium, Kulta Katriina Tummempi Tumma sekä keskipaahtoinen Kulta Katriina Pikakahvi.


title: Meira

text: Meira on Suomen markkinajohtaja mausteissa: Meira-maustesarja on Suomen myydyin, ja siinä on yli 200 tuotetta. Maustesarjan lisäksi maustetehtaan valikoimaan kuuluu muun muassa leivontatuotteita, kastikkeita, pähkinöitä, manteleita, sinappeja, ketsuppeja ja salaattikastikkeita. Meiran maustamistuotteet kehitetään, valmistetaan ja pakataan Suomessa. Yhtiö pyrkii linjauksessaan tekemään maustetuotteistaan vähäsuolaisia. Tällä hetkellä Meira-maustesarjasta löytyy yli 20 kokonaan suolatonta mausteseosta.


title: Paul Hillier

text: Paul Hillier (s. 9. helmikuuta 1949) on englantilainen kuoronjohtaja ja baritoni. Hän on vuodesta 2001 toiminut Viron filharmonisen kamarikuoron ykkösjohtajana ja taiteellisena johtajana. Vuonna 1990 hän perusti lauluyhtyeen "Theatre of Voices". Samana vuonna Hillier alkoi valmistaa äänitesarjaa Harmonia Mundi USA -levy-yhtiölle. 1990-luvun alussa hän työskenteli Davises California -yliopistossa ja myöhemmin Indianan yliopiston musiikkikoulussa, jossa johti vanhan musiikin instituuttia 1996-2003. 2002 Hillier sai Kööpenhaminan yliopiston kunniatohtorin arvon ja 2003 kutsun kööpenhaminalaisen lauluyhtye Ars Novan ykkösjohtajaksi.


title: Paul Hillier

text: Hillier on erikoistunut muun muassa renessanssin ajan vokaalimusiikkiin sekä Arvo Pärtin ja Steve Reichin sävellyksiin. Yksi tunnetuimmista yhtyeistä, joissa hän on toiminut, on kvartetti Hilliard Ensemble vuosina 1973-1990. Hän on myös sen perustajajäsen. Eri kokoonpanojen edustajana Hillier on saavuttanut lukuisia Grammy-palkintoja ja -ehdokkuuksia.


title: Paul Hillier

text: Paul Hillier on kirjoittanut monografian "Arvo Pärt" sekä toimittanut kirjoituskokoelman "Collected Writings of Steve Reich".


title: Moloch (Mortal Kombat)

text: Moloch on fiktiivinen henkilö Mortal Kombat tappelupelisarjassa.


title: Moloch (Mortal Kombat)

text: Kolmisilmäinen Moloch on suuri oni, joka tavattiin ensimmäisen kerran -pelissä yhtenä päävastustajista. Hänellä ei kuitenkaan voinut pelata ennen -peliä.


title: Moloch (Mortal Kombat)

text: Moloch on ilmeisesti syntynyt Netherealmissa, missä hän myös tapasi Drahminin, jonka kanssa hän liittoutui. He vaelsivat ympäri Netherealmia kunnes tapasivat velho Quan Chin, jota Scorpion jahtasi. He sopivat, että kaksikko suojelisi velhoa, jos hän auttaisi heidät pois Netherealmista. Kun Moloch ja Drahmin taistelivat Scorpionia vastaan, Quan Chi pakeni portaalista tarkoituksenaan hylätä avustajansa. Moloch, Drahmin ja Scorpion ehtivät kuitenkin myös portaaliin ennen sen sulkeutumista. Kaksikko kuitenkin joutui eri paikkaan kuin Quan Chi ja Scorpion ja janosivat kostoa.


title: Moloch (Mortal Kombat)

text: Onit alkoivat vaeltaa ympäri Outworldia ja hyökkäsivät heitä vastaan tulleen kyborgi Cyraxin kimppuun, mutta joutuivat pakenemaan tämän pommeja. He jäivät lopulta metsään syöden kaikki heidän lähelleen tulleet. Myös Li Mei kohtasi kaksikon, mutta onnistui pakenemaan. Tämän jälkeen he tapasivat Shang Tsungin, joka palkkasi onit ja lupasi antaa heille Quan Chin, kun ei itse enää tarvitsisi häntä. Kaksikko muutti Tsungin linnan vankityrmiin.


title: Moloch (Mortal Kombat)

text: He kohtasivat pian Scorpionin ja Quan Chin eduksi heittivät tämän soulnadoon, joka melkein repi ninjan kappaleiksi. He eivät kuitenkaan koskaan päässeet taistelemaan Quan Chita vastaan.


title: Jyri Honkavaara

text: Jyri Juha Ilmari Honkavaara (16. tammikuuta 1960 Pihtipudas – 11. helmikuuta 1997 Helsinki) oli suomalainen laulaja, kitaristi, säveltäjä ja sanoittaja. Hän tuli tunnetuksi vuonna 1979 ensisinglensä Lontoon Skidit julkaisseen Ratsia-yhtyeen laulavana kitaristina ja biisintekijänä. Ratsian jäsenenä hän voitti samana vuonna Rockin SM-kilpailuissa Seinäjoella uuden aallon sarjan. Jo viitisen vuotta aiemmin nuori Honkavaara oli ruvennut tekemään omia kappaleita yhtyeelle, johon hänen lisäkseen olivat kuuluneet Seppo Hämäläinen ja myöhemmin Ratsiassakin soittanut Pasi Kuusjärvi. Rockin soittamisen lisäksi Honkavaara myös kirjoitti rockista 1970-luvun pienlehtiin. Ratsian hajoamisen jälkeen 1982 Honkavaara muutti Helsinkiin, jossa ajautui huumekierteeseen. Yhtyetoveri Pasi Kuusjärvi kertoo kirjassa Parasta Lapsille: Suomipunk 1977–1984 kohdanneensa Honkavaaran Helsingissä 1980-luvun lopulla, ja tämän olleen niin sekaisin, ettei ollut tunnistanut Kuusjärveä. Honkavaaran kuolemasta on liikkunut useita huhuja. Yleisin huhu kertoo, että epilepsiaan sairastunut Honkavaara olisi saanut kohtauksen, lyönyt päänsä ja kuollut. Toisen version mukaan Honkavaara teloi itsensä pudottuaan parvekkeelta, ei toipunut turmasta ja kuoli sairauskohtaukseen kaksi vuotta myöhemmin.


title: Jyri Honkavaara

text: Toukokuussa 2014 sai ensi-iltansa Honkavaaran elämästä kertova näytelmä "Täynnä elämää − balladi Jyri Honkavaarasta". Näytelmän on käsikirjoittanut Jyrki Pylväs ja se on Teatteri Maximuksen tuotantoa.


title: Jonathan Livingston Seagull

text: Jonathan Livingston Seagull (Lokki Joonatan) on vuonna 1973 julkaistu soundtrack-albumi, joka perustuu Richard Bachin samannimisestä kirjasta tehtyyn elokuvaan. Sanoitukset ja sävellykset on tehnyt Neil Diamond, joka myös laulaa osan kappaleista.


title: Jonathan Livingston Seagull

text: Orkesterin johto: Tom Catalano, sovitukset: Lee Holdridge


title: Jonathan Livingston Seagull

text: "A-puoli"


title: Jonathan Livingston Seagull

text: "B-puoli"


title: Pieni-Kelivaaran motti

text: Pieni-Kelivaaran motti syntyi IV Armeijakunnan ns. suuren vastahyökkäyksen toisen vaiheen seurauksena.


title: Pieni-Kelivaaran motti

text: Motti syntyi IV Armeijakunnan aloitettua ns. suuren vastahyökkäyksensä 6. tammikuuta 1940 ja joukkojen edettyä aina Laatokan rantaan asti ja ns. toisen aallon hyökkäyksen lähdettyä käyntiin.


title: Pieni-Kelivaaran motti

text: I/JR 37 sekä Er.P 8 etenivät Ruhtinaanmäestä etelää kohti 15. tammikuuta 1940 asti. Joukkojen komentajan havaittua alueelle jääneiden vihollisjoukkojen miehittämien vaarojen miehittämisen olevan joukkojen vähäisyyden vuoksi mahdotonta hän päätti jatkaa etenemistä vaarat sivuuttaen.


title: Pieni-Kelivaaran motti

text: Edellä mainitut joukot jatkoivat hyökkäystään Pienen-Kelivaaran itäpuolitse ja näin eristivät sen muista neuvostojoukoista. Motti oli syntynyt.


title: Pieni-Kelivaaran motti

text: I/JR 37 yritti toistuvasti vallata Pieni-Kelivaaran aluetta 17.–28. tammikuuta 1940 välisenä aikana, mutta puna-armeijan joukot pitivät alueella pintansa.


title: Pieni-Kelivaaran motti

text: 28. tammikuuta 1940 suoritetun hyökkäyksen johdosta motti viimein laukesi. Motin elossa olevat puolustajat (noin 140 miestä) antautuivat. Alueelta löydettiin noin 300 kaatunutta vihollissotilasta.


title: Pieni-Kelivaaran motti

text: Sotasaaliina alueelta saatiin muun muassa seuraavia taisteluvälineitä:


title: Pieni-Kelivaaran motti

text: Sotasaalis oli osa Suomen talvisodassa saamaa sotasaalista, mutta huomio kiinnittyy siihen, että virallisissa luetteloissa ei esiinny yhtään pikakivääriä, jotka todennäköisesti päätyivät suoraan joukkojen omaan käyttöön.


title: León (Nicaragua)

text: León (Santiago de los Caballeros de León) on kaupunki Nicaraguassa. Se on saman nimisen kunnan ja departementin pääkaupunki. Kaupungissa on noin 168 000 asukasta (arvio 2015). León sijaitsee Río Chiquiton varrella noin 15 km ylävirtaan Tyynenmeren rannikosta. Kaupunki on pitkään ollut maan intellektuellien keskus ja yliopisto sinne perustettiin jo 1813.


title: León (Nicaragua)

text: Leónin perusti alun perin Francisco Hernandez de Cordoba 1524 noin 30 km itään nykyisestä paikasta. Vuonna 1610 Momotombon tulivuoden purkauksen jälkeen se siirrettiin nykyiseen paikkaan. Vanhan kaupungin rauniot kaivettiin esiin 1960 ja niistä tuli UNESCOn maailmanperintökohde 2000.


title: León (Nicaragua)

text: Leónin suuri ylösnousemuksen katedraali (Basilica Catedral de la Asunción de León) rakennettiin 1706–1740 ja siihen lisättiin kaksi tornia 1746 ja 1779. Katedraali on maailmanperintökohde vuodesta 2011.


title: León (Nicaragua)

text: Kun Nicaragua erosi Keski-Amerikan yhdysvalloista 1839, Leónista tuli maan pääkaupunki. Muutamia vuosi pääkaupunki vaihteli Leónin ja Granadan välillä riippuen siitä olivatko vallassa Leónin liberaalit vai Granadan konservatiivit. Lopulta Managuasta tuli pysyvä pääkaupunki 1858.


title: Granada (Nicaragua)

text: Granada on kaupunki Nicaraguassa Keski-Amerikassa. Se on yksi Amerikkojen vanhimmista kaupungeista ja Nicaraguan tärkeimmistä. Kaupungissa asuu noin 120 000 ihmistä. Granada sijaitsee Nicaraguajärven rannalla, ja on samannimisen maakunnan pääkaupunki. Sen perusti Francisco Hernández de Córdoba vuonna 1524. Kaupungista käytetään usein lempinimeä Gran Sultana del Gran Lago, ’suuren järven suuri sulttaani’.


title: Granada (Nicaragua)

text: Nicaraguan historiassa Granada kilpaili pitkään pääkaupungin asemasta Leónin kanssa, ennen kuin Managuasta tuli pysyvä pääkaupunki vuonna 1858. Granada oli vallasta taistelevien konservatiivien tukialue, kun taas León liberaalien.


title: Granada (Nicaragua)

text: Vaikka kaupunki sijaitsee lähellä Tyynenmeren rannikkoa, sieltä on vesireitti Atlantille San Juan -jokea pitkin.


title: Granada (Nicaragua)

text: Kaupungin tärkeimpiä nähtävyyksiä ovat saaristo, Isletas de Granada Nicaraguajärvellä, keskuspuisto (Parque Central), katedraali, Mercedin kirkko ja Polvoran linnoitus. Kaupungin lähellä on myos Mombacho-tulivuoren luonnonpuisto.


title: Granada (Nicaragua)

text: Granadan merkittävin vuosittainen kulttuuritapahtuma on "Festival de Poesía", kansainvälinen runofestivaali tammi–helmikuussa.


title: Cerasus

text: Cerasus on ruusukasveihin lukeutuvan "Prunus"-suvun alasuku, johon kuuluvat varsinaiset kirsikat. Sen lajit poikkeavat varsin paljon muista "Prunus"-suvun hedelmäpuista eli luumuista, aprikooseista, manteleista ja persikoista.


title: Cerasus

text: Kirsikkapuun hedelmiä ovat kirsikat. Sana kirsikka viittaa sekä kirsikkapuuhun että sen hedelmään. Kirsikka on kivihedelmä eli luumarja, joten hedelmät sisältävät kiven, jonka halkaisija on tyypillisesti 0,5–1 cm ja joka puolestaan sisältää puun siemenen. Hedelmien väri vaihtelee vaaleanpunaisesta tummanpunaiseen, myös mustia tai keltaisia tunnetaan.


title: Cerasus

text: Kirsikoiden tuotannossa tärkeimmät lajit ovat imeläkirsikka eli linnunkirsikkapuu ("Prunus avium") ja hapankirsikka eli etikkakirsikka ("Prunus cerasus"). Kummallakin lajilla on runsaasti erilaisia lajikkeita. Suomessa paremmin menestyvän hapankirsikan kaksi päätyyppiä ovat kuulasmarjat ja morellit. Etelä-Ruotsissa voidaan viljellä molempia lajeja, mutta Suomen ilmasto on yleensä liian ankara imeläkirsikalle. Vain lounaissaariston kasvuolosuhteet saattavat edesauttaa marjasadon onnistumiseen. Imeläkirsikkaa viljellään kuitenkin jopa Vaasan korkeudella. Talvituhojen lisäksi myös keväthallat vahingoittavat kirsikkaa. Kirsikoita tulee istuttaa lähekkäin pölytyksen onnistumisen vuoksi.


title: Cerasus

text: Kirsikkapuilla voi olla useita eri tauteja ja tuholaisia. Hedelmäpuiden sienitaudeista kirsikkapuu saa toisinaan harmaakiiltotaudin. Sillä voi myös ilmetä haulitautia, joka vaikuttaa sen lehtiin. Sen pahimmat taudit ovat kirsikkarupi ja versomuumiotauti. Myös useat tuholaiset, kuten kirsikkakirva, kirsikkakoi ja kirsikkaetanainen voivat häiritä sen kasvua.


title: Cerasus

text: Kirsikat eivät kypsy enää korjuun jälkeen. Kirsikoita nautitaan tuoreena tai ne jalostetaan hilloiksi, marmeladeiksi ja niitä käytetään aineosana monissa tuotteissa kuten jogurteissa ja leivonnaisissa. Kirsikkamehua valmistetaan puristamalla tai linkoamalla. Myös hedelmäviiniä tai -viinaa voidaan valmistaa. Kirsikkapuita istutetaan myös niiden koristeellisuuden vuoksi.


Polícia Internacional e de Defesa do Estado eli PIDE () oli Portugalin salainen palvelu ja turvallisuuspoliisi António de Oliveira Salazarin johtaman Estado Novon konservatiivisen ja autoritaarisen hallinnon aikana. Portugalin turvallisuuspoliisin nimenä PIDE oli käytössä vain vuosina 1945–1969, mutta tällä nimellä tunnetaan kaikki valtion turvallisuusorganisaatiot koko 40-vuotisen Estado Novon aikana.


title: Polícia Internacional e de Defesa do Estado

text: PIDE:n pohja luotiin vuonna 1933, jolloin perustettiin Portugalin uusi hallintojärjestelmä Estado Novo. Salazarin antamilla suorilla käskyillä perustettiin "Polícia de Vigilância e de Defesa do Estado" (PVDE) (), jolla oli kaksi päähaaraa: Vuonna 1936 perustettiin Portugalin siirtomaahan Kap Verdelle Tarrafalin vankileiri. Se oli suoraan PVDE:n alaisuudessa ja sinne karkotettiin poliittiset vangit, joiden katsottiin olevan kaikkein suurimpina uhkina valtiolle. 40 vuoden aikana Tarrafalissa 32 vankia menetti henkensä ja kyseinen vankila tuli tunnetuksi eri kidutustyyleistään ja- muodoistaan.


text: Samana vuonna PVDE alkoi keskittyä maanalaisen Portugalin kommunistisen puolueen ja kommunismin vastaiseen taisteluun Espanjan sisällissodan alettua ja anarkistien uhattua Salazarin henkeä. Toista maailmansotaa edeltävinä vuosina saksalaisia ja italialaisia neuvonantajia kävi kehittämässä ja muokkaamassa PVDE:n organisaatiota ja toimintatapoja. PVDE:n organisaatiota järjesteltiinkin Gestapon mallin mukaisesti.


text: Toisen maailmansodan vuosina PVDE oli aktiivisimmillaan. Puolueettoman Portugalin pääkaupungista Lissabonista kehittyi vakoilun keskus ja useita tunnettuja henkilöitä oli tuolloin siellä maanpaossa, mm. Ian Fleming ja Espanjan kuningasperhe. Sodan eri osapuolet värväsivät Lissabonissa vakoilijoita käyttöönsä, mutta PVDE oli pääasiallisesti puuttumatta näiden toimiin Portugalissa, jos ne olivat puuttumatta Portugalin sisäisiin asioihin.


text: Sodan jälkeen vuonna 1945 PVDE hylättiin turvallisuuspalveluna ja sen korvasi uusi organisaatio PIDE, joka organisoitiin Scotland Yardin mukaan. Tiedustelupoliisin ("Polícia Judiciária") osana sillä oli täydet valtuudet tiedustella, jäljittää ja pidättää kaikki, joiden epäiltiin vehkeilevän Estado Novoa vastaan.


text: PIDE:llä oli kaksi päätoimialaa:Monet tahot pitävät PIDE:ä yhtenä historian tehokkaimpana ja toimivampana salaisena palveluna. PIDE:llä oli laaja Portugalin ja sen merentakaiset alueet ("Ultramar") kattava tiedusteluverkko, johon kuului paljon soluttautujia niin Portugalin kommunistisessa puolueessa kuin Angolan ja Mosambikin vapautusliikkeissäkin. PIDE rohkaisi kansalaisia ns. urkkijoiksi ("bufos") tarjoamalla vaikutusvaltaa ja rahaa, jotta nämä ilmoittaisivat kaikesta epäilyttävästä toiminnasta. Tämä mahdollisti täydellisen sisäisen vakoilun, jonka kontrolli vaikutti portugalilaisten jokapäiväiseen elämään. Tuhansia portugalilaisia vasemmistolaisia ja valtionpetoksesta epäiltyjä henkilöitä pidätettiin ja kidutettiin vankiloissa.


text: PIDE oli aktiivisimmillaan Portugalin siirtomaasotien aikana, jolloin mm. Ranskan oikeistolaisen terroristijärjestö OAS:n johtohenkilö ja Ranskan armeijan upseeri Yves Guerin Serac toimi PIDE:n palveluksessa.


text: Estado Novon viimeinen johtaja Marcello Caetano nimesi PIDE:n vuonna 1969 DGS:ksi ("Direcção Geral de Segurança"). Salazarin jälkeen Caetano yritti demokratisoida maata kasvaneen sensuuriin, kuluttavien ja raskaiden siirtomaasotien sekä kansalaisoikeuksien rajoittamisen vastustuksen takia. Tämä näkyi salaisen poliisin voimankäytön ja väkivallan vähenemisenä, mikä taas vähensi salaisen poliisin voimakkuuden ja tehon laskuna.


text: Neilikkavallankumouksen dramaattisimmat hetket sijoittuivat DGS:n päämajan lähettyville, huonossa maineessa olleelle "António Maria Cardoson kadulle". Tuntemattomat agentit avasivat päämajan katolta tulen kohti mielenosoittajia surmaten neljä henkilöä.


text: DGS:n päämaja oli Estado Novon viimeinen tukikohta. Kun vallankaappaajat valtasivat rakennuksen, suurin osa nauhoista ja arkistosta oli tuhottu. DGS:n etsivät ja poliisit pakenivat vallankumouksen jälkeisinä päivinä ulkomaille, kuten Espanjaan. Portugalin kommunistinen puolue taas luovutti osan DGS:ltä haltuunsa saamia arkiston osia neuvostotiedustelulle. Vuodesta 1990 lähtien PIDE:n jäljelle jäänyt arkisto löytyy Portugalin kansallisarkistosta. DGS kuitenkin jatkoi toimintaansa Portugalin siirtomaissa nimellä "Polícia de Informação Militar" ("Armeijan tiedustelupoliisi").


text: Ainoat oikeuteen joutuneet PIDE:n etsivät olivat he, jotka murhasivat maanpaossa eläneen oppositiojohtaja kenraali Humberto Delgadon 1965. Oikeuskäsittely kuitenkin kesti vuosia, eikä ainutkaan näistä etsivistä viettänyt aikaa vankilasta.